Ralum khua ah ZYO-ZMP in Mucu tlawnginn sa | www.zanniat.info\nRalum khua ah ZYO-ZMP in Mucu tlawnginn sa\n833 RECORD\t, Zanniat Thuthang\t5 years ago Web Admin 0\nRalum Nursery tlawnginn\nRampua lam ai ZYO-ZMP (Zanniat Youth Organization-Zanniat Mino Pawlkom) Mission napertu te konghoihnak in Zanniat ramsong ai Ralum khua ah Mucu (Nursery) tlawng sa zo hang ii. He khua ah nursery tlawng ding thil tuhin ZYO-ZMP lam in thiirkhaang lai sah ai a kuulsamhnak dang, thing tu khua song ai ZYO-ZMP mino te pawl in pervo lang ai, hamlak ah aat ii. Cen, tun dinhmun ah dawngkhaampui le padinpoh te heh sumpai harsahnak maanin bawn ben lai lo ii.\nRalum khua upa, sayamah, ZYO konghoitu Ram Lian Mawi le naupang te thawn\nRalum khua heh Zanniat ram song ai Mino ding hmasa pawl ii. Rampua lam ah ZYO-ZMP ding hnua ah Ralum ai mino te thawn pehzomin ZYO-ZMP Ralum tiin ding tlang ii. Cen, Zanniat Ram song ah ZYO-ZMP in branch 10 lai nai zo ii.\nTun dinhmunah ZYO Rampua lam te’n Ramsong khangsohnak ca ben tawk na per de ai, mithmuthilhnak ah Ralum khua ai Mucu Tlawnginn (Nursery School) heh ahmusaber ii, Cialoah Mualzawl an Panmunchaung karlak Motor Cycle lampui cohnak tuh ti’n faangdip 20, Zatual an Zicu lampui remhnak ca faangdip, Tlorzan an Zatual Cycle khung ca fangdip zaimawzah, Varung khua le Hmunpi khua karlak cycle khung cohnak tuh fangdip 20, Zawngkong khua ca Tii (Water) langsah, Run le Khawzaang karlak cycle khung cohnak ah fangdip zaimawzah bawm awng zo ii. Cen, 2010 kumah Valung khua maikaang fangin Thirkhaang Rs 10,000 man bawm ii. Ciahlai ah Zanniat Ram song khua 14 ah faangdip zaimawzah ZYO konghoihnak in lo pe awng ai 2009 kum an kum siar Zanniat Ram songah Sii (Medicine) khuacaangah fehin miur le harsa te lo bawm de ii. 2014 kum ah Lianrih khua thawnhnak tuhin inn khat faangdip khat neu in bawm ve ii.\nNaupangte sal lai\nZYO-ZMP konghoitu Pa Ram Lian Mawi in, “Tun kum 2015 songah khai kin bentawkin bawmhnak pe tuhin khuaruat ai ahlaicein Tlawnginn sa, Siikhaan (Clinic) sa hiam te ca leh Motor Cycle lut thillailo khua te ca lamkhung cohnak tuhin Fangdip te bawmtuhin khuaruathnak um ii le ciabangtepawl in Zanniat Group mail lamah kin ling ruai tuh in ninghio ngen dun ii sing.” tiin thu dong ii sing.


CHINMI VIALTE FIANGTUK IN THAWNGTTHA AA KAN THEIHTER CANG HIH – The Chinlung Post\nCHINMI VIALTE FIANGTUK IN THAWNGTTHA AA KAN THEIHTER CANG HIH\nAugust 14, 2020 admin Knowledge 0\nChinram Alian Tuk (Chinland is rich in natural resources). Kawl lole Vai kan kawp lole ziang kan ei ding tin ruatin THINHAR nawn hlah uhsi. THINPHANG nawn hram hlah uhsi. Chin state peng 9 ih khursung suak pawl a hnuaiah tarlang a si. Hawl bet a sile hi hnakin a tam zum a si.Tutiang Chinram in farahtertu bik cu kan Ram lennak tlunah kanmah Chin lala in a hlawk bikin tuah/tuan thei dingin “thuneihnak” kan nei lo hi a si. Nei sehla mifim le thiam Chinmi lakah an tampi zo.\nCuruangahChin miphun in kan hloh mi lakih a na bik le a pawi bik cu“THUNEIHNAK” a si. KHURSUNG SUAK Pakhatnak. Tonzang: Nikel, Crumite, Limestone, Salt, copper, lead, Zinc, Silver, Au (gold). Pahnihnak. Tedim: Nikel, Crumite, Limestone, Copper, Lead, Silver, Au (gold) Pathumnak. Falam: Iron, Limestone, Crumite, Copper, Lead, Zinc, Ag (silver), Au (gold) Palinak. Matupi: Iron, Panganak. Mindat: Iron, Salt.\nParuknak. Kanpalet: Zinc, Iron, Marble, Aluminum, Pasarihnak. Paletwa: Oil, Gas, Coal, Pariatnak. Hakha: Thingkung mankhung phunphun. Hawl bet sehla khursung suak khal a um zum a si. Pakuanak. Thantlang: Coal (lungmeihol) Source: Dr. Vumson, Geologist; U Kyaw Nging, Ex-Minister (Forestry and Mining), Chin state Government.\nHMINSIN: Hipawl hi khursung suak lawng an si.Hivek tel lo Chinram zoh duh mikhual (Eco tourism) ihsin paisa tampi lakluh a theih fawn.Runva le tivapi dang dawl ih hydroelectric tuah a sile ramdang Mizoram tivek ah zuar in, paisa tampi lut a um thei lai.Hivek hydroelectric a um hnu cun Eg., kan ram ih cin theih vainim le grape tivek ihsin biscuits (sang phunphun) le Wine tuahnak cottage industry hmun remcang kipah tuah a theih.\nHivek a um hnu cun kan mipi (nunau mipa) in kan Ram sungah hnaṭuan in paisa an la lut thei. An sungkua an cawmaw thei. Thinhar le lungleng fial fial in ramdang ih hnaṭuan a malter in a cemter thei.Himi zoh in Myanmar ah Chin ramkulh a lian bik lakah kan tel ban kan ti ngamnak a si. HMANSEH, Tui 2008 Danpi Art.37 ah kan Chinram le a sungsuak, thingkung, tidai, thli le ziangkim tlun ih “thuneitu” cu Union Cozah an timi “Naingngandaw” a si. A pawi tuk lawmmam.\nTu hrih ahcun, kan khursung suak laihsuah ding hman a phanum lam, a hlawknak kan co ban lo ding ruangah Infact We, the Chin people: have to be the ultimate owner of all lands and natural resources above and below the ground, above and beneath the water and the atmosphere in Chinland; have to enact necessary laws to supervise extraction and utilization of Chinland’s natural resources by economic forces.\nASINAN, Lungrual ten kan dintlang ih kan feh thiam ahcun, cui mankhung bik “THUNEIHNAK ” cu kan kutsung ah a um leh ding, um dingin kan zuam thiam a thupi, a ṭul taktak fawn. Tuisin kan buaipi, kan aupi ih kan neih tum hmaisak ding mi cu kan ram lian hnet hnet tlun ih “thuneihnak sangbik” neih thei ding a si sawn! Ka nawlhsal ding; THUNEIHNAK cu ei cawk lo, in cawk lo LENNAK a si. Cui thuneihnak le lennak cu ngahsal tengteng dingin kan zuam a thupi, a ṭul khal a tul. Credit: No Than Kap\nSALAI DOKHAR NIH FIANGPUP IN A CHIM KO CANG HIH\nTHAWNGTTHA TAKTAK ATURU TAKTAK KO CANG HI UAR A UM TUK


HT-46, Oct 13, 2004 - Chinland Today Media\nDecember 16, 2008 1:12 am·0 comments\nHruaitu zarhtin thuthang\nA vei 46 nak\nBawipa tel lo cun\nKan leilungpi hi vawn thlir ve hnik uh! Ukawknak, Saannak, thuneihnak, hmin thannak le len zuamawknak in a khat ttheh zo tihi nauhakbik khal in fiang ten kan hmu thei. Asinan, lenglam ih a lang dan lawng silo a zung le sungthu khal kan hmuh tel a ttul.\nUS, leilungpi ih zohbikmi ram khi an hminthannak phenah Pathian hmel fiang ten a lang. US President ttuan ding cun Bible thawn rampi kaihruai dingin mipi le Pathian hmaiah tiamkamawknak an tuah ttheu. Kan nih Laimi pawl khal Leitlun ram tinkim ah vakvai in darhttheh hman sehla, Laimi in duhdawtu “ Bawipa” hi hngilh siang hlah uh si.\nPathian thlawsuah a simi fimthiamnak, lennak le thlawsuah a phunphun thawn kan mai ram te ah Lai ram thar, ram ttha sawn kan din sal thei nak ding “ Bawipa lawng rinsan ih” beidawng lo ten kut kai aw in ttuan tlang ttentto uhsi. “ Bawipa, na duhdawt mi fale pawl hi kan mai ram te ah, zattial kut nem kaiaw ih kan lentlan sal thei nakding lam in rawn hruai in khua rawn vang ter sal hram aw”….\nSuahtu : : LCF Calai Comittee, Malaysia\nAmerican Hlawhhlang cu\nMexico ih tlangval pakhat cun kan dung tlawngkai nili zanah hlawhhlang inn ah lutin US$ 20 ( RM 76 ) a pek hnu, hlawhhlang nu cu a ihpi theilo ruangah thinheng tuarlo cun namte in vei 77 rori a dawt.\nHi kum 26 tlangval note hin, “ hi hlawhhlang hin sii ka rit hi a phuang pang ding ti phang ah le paisa pe cing khal ih ka ihpi theilo ruangah hi thil hi tuah ka si a ti”.\nAustralia ih nauhak kum kimlo lakah\nKan dung baite ah Australia ih mi firfiak hrekkhat pawl cun nauhak kum kimlo pawl lakah sex zohnuam phunphun hmang in rawngbawlnak ttan an la ciamco ih, kum kimlo pawl thawng tel in an siat phah zo ti’n Police in thu an than.\nHimi thu thawn pehparaw in nasazet ih hma laknak neih a siih, rinhlelh mi 100 lenglo khal kaih an si zo. Tui hnu 500 hrawng khal himi thu thawn pehparaw in kaih theih dinhmunah an ding ih, kan dung zarh lawngah hman pacang pali rori in an thil sual tuahmi ruangah an mah te an thataw zo a si. US ihsin nauhak kum kim lo lakih sex umdan zohfeltu pawlkawm pakhat cun leitlun pum nauhak 95,000 rori cu hruaihloh in an um zo tiah thu an than bet. Hi pawl a tamsawn ih cangvaih dan cu, Internet ih zuk tthalo suah in a si.\n( 17 September, 2004 ) ih can hmangtu ding pawl\nCan kaitu Salai Dar Lian Mang\nThuthangttha simtu Salai Thi Sen Man\nZapi hrang thlacam Pa Nah Mang\nSolo Salai David Thang &\nBible zoh lo siar Salai Biak Hre\nThawhhlawm ap thlacam Mai Cia Sui\nPianist Salai Ram Hma Ngaih\nZarhpi zing 146 233\nZarhpi zanlam ( mino) 52 61\nZarhpi zan 40 38.10\nZarhpi zing thlacam 48 –\nBawipai zanriah thawhhlawm 125.70\nMahatma Ghandi suahcam lawmnak\nIndia daihnak ( peace ) apostle Mahatma Ghandi ih suahcam 135th nak cu kan dung 2 October, 2004 niah sunglawi zet ih tuah a si. Ghandi hi daihnak thawn leitlun mipi pawl hmunkhat teih fehtlan duhtu, hruaitu a si ko nan, 1948 kumah Hindu mi firfiak hrkkhat pawl kut ih kah thah a si. Tuittum ih birthday lawmnak ahhin Ghandi ih cabu hminthang “ Ghandi’s prisoner, The life of Ghandi’s son”, pawl tla tam zet an zuarkhawng bet.\nMuslim fala lukawng cu\nFrench ram ih dan thar an tuah vekin kum 15 mi Muslim cu an class sungah lutuam thawn cazir an sianlo ruangah thinhengnak lanter in a lu a ziat kawng rori. Lu khuh ih tlawngkai hnak cun lu kawng ih tlawngkai cu French dan thar cun a rem ti sawn.\nLondon ah naute nun sauter ding dil\nLondon ih naute suakpek Wyatt timi nute cu a nuin thla ruk lawng paiin a hringih, a suah pek ihsin khaw hmu theilo le zianghman theilo in a um ih hleiah lung lam natnak a nei bet lai. Hi naute hi a suah pek ihsin tuini tiang siizung a suahsan thei hrihlo, vei thum rori thaw thawk ding neilo in a um nan, siibawi pawl in Oxygen thawn an run sal ih, a dam khawsuah thei an zumlo ruangah siibawi pawl in bawm an tum nawnlo thu thutthennak(court )ah an thlen. Asinan, naute nu le pa cun siibawi pawl in theitawp suah sak sal ding in an fanu nun saunak hrang court ah an dil ve.\nUS president hlun cun\n1977-1981 kum ih US rampi rak hruaitu, President ( post ) Jimmy Carter cun kan dung zarh tlawngkai ningani, a kum 80th kimnak niah “ kei cu leitlun thil thawn pehparin thlak hleh tukmi ka nei nawnlo, nuam nai ten ke ka kar thlang ding” tiah Good Morning America Televison pawl ih Interview nak ah a phuangaw. Jimmy hi leitlun human right hrang nasazet ih hna a rak ttuan tu President khal a si.\nPM Blair ih inn thar ( $ 3.6million RM.24million )\nBritish Prime Minnister Tony Blair i inn thar ( a hmuah kulh zuk ) lei mi thu hlaah, an ram mipi hrekkhat cun hi tluk tangka tam hi khawilam in a nei ticu an buaipi zet. Asinan Blair cun hi square pi hi kan sung kua ro thil ding umsun a si ruangah, loan la in ka lei a si a ti. British hin hmai kum May thla ah rampi hrilawknak an nei dingih, a tam sawn cun Blair hi a tlin sal an zum. Blair hi 1997 kumah PM hna ttuan ding ih hril a rak siih, term khat tal cu peh leh a tum lai.\nUS cyber chief a cawl\nUnited State top computer-security cun kum khat lenglo a ttuan hnuah a hna a cawlhsan tiah US home land security Department cun an phuang. President Bush ih kaihhruainak hin online security lam a ngaihsak loh deuh ruangah Yoran hin beidawng ih suahsan a si tiah an phuang bet.\nNagaland bomb puak ah milai 28 thi\nKan dung tlawngkai ninga niah Mizoram kiang ih Nagaland ah bom hmunhnih rori ah a puak ih milai 28 an thih ngal ih hleiah 87 in hliam na zet an tuar tiah doordarshan Televison cun thu a than. Nagaland ah hin 1950 kum ihsin ram le uknak cuhaw group hnih ah an rak tthenaw ve. Asinan, 1997 kum ih meithal puah lo ding thu reltlannak an neih ihsin tui ttum hi milai an thih hmaisaknak bik ttum a si. Tuittum bomb puak hi zawi group ruangaih puak a si ti cu fiang ten theih a si lo.\nIraq ah mithi pung\nKan dung zarh ah Iraq ih Muslim US uknak duhlo pawl cu an cangvai ciamco ih, asinan an mah lehlam nasazet in an tuar. Kan dung zarh lawng hmanah mi 100 lenglo an thi. Sii zungah ruak 80 lai an thlen zo nan, miruak hrekkhat cu zinkap ah an ril thler thler lai. US hin vanzam le leilam ralkap pawl hmang in a cangvai ve a si.\nIndon President Megawati a tla ta riai\nKan dung tlawngkai nihnih niah Indonesia president Megawati cun an ram hruaitu dingih a tlin nawnlo thu a phuangaw ih, “mipi tamsawn in nan hrilmi hi kan ram hrangih tthabik a si ko” tiah mitthli thawn a tohkham cu a suahsan riai. Tuittum hi Indonesia ramah mipi ih President an veikhat hrilnak a siih, votes pawl tla siarnawn sal thluh a si hnuah US ih reipi tlawng rakkai dah tu Susilo Bambang cun nehnak a co ngah ta. Tui thla ni 20 ahkhin President thar cun rampi kaihhruai hna a thawk thlang ding.\nUS President George W. Bush khal in, Susilo a rawng tling hi a lungawipi zet ih, “ leitlun ih Muslim tambiknak ram Indonesia hi, an prsident thar thawn kut kaiaw in kan feh tlang thei ding” tiah Jakarta ih US Embassy ihsin thu a than ve. President thar cun mipi hmai rori ah a tlinlonak a phuanawk ruangah Megawati cu a upat thu tarlang in, “ kan rampi hrilawknak thusuak ( result ) pawm tlang dingin mipi hmuah hmuah in sawm a si”, a ti.\nTui ttum ah hin Indonesia mipi 210million rori cun an duhbik mi an hril ih, an hrilmi Susilo hi Indonesia President paruknak a si. Megawati cun “ kan ram sung ah tui ttum hi President le Vice President direct rori ih kan hril nak hmai sabik ttum khal a siih, mipi tamsawn ih duh hrilmi hi kan ram hrang ih tthabik khal a si”, tiah hnitaw thlurthlo phah in mipi pawl cu an kut a kai hai a si.\nMai Zahmawh tan tu cu…?\nRomania ram ih kum upa lam deuh pa cun ar hngawng ah neih in a mai zahmawh rori nam thawn a tan sual pang ih, vansiat ah an uico rilrawng tuk cun a rak ei man ngalcel bet, tiah Rompres News Agency cun kan dung tlawngkai nikhat niah a phuang.\nConstantin Mocanu, 64, Galati khau kiang ih um pa cun zanlaiah a ar inn ih ar raak tam deuh pawl that dingin nam thawn a pawk. Cui ar cu a to hnawh ih, “ ka thawh hmu thawn arhngawng le ka zahmawh khal ka thei fiang nawnlo ih, arhngawng tanin ka zahmawh cu ka rak tan ngah pang a si tiah a phuangaw.\nNoble laksawng peknak cu\nAmerican mi David J.Gross,H.David Politzer le Frank Wilczeck tei pathum cun Physics lam Noble 4004 cu kan dung tlawngkai nikhat niah an ngah riai. Hi tei pathum science thiamnak hin leilung pi hrang ih tthading le ttulmi tampi a suahpi a si tiah Royal Swedish Science Acadamy cun an phuang a si.\nCalifornia Universiity, Santabarbara tlawng, California Insitute of Techonology ih zirsuak hi mirang pathum hin an theory cu kan dung 1973 ihsin an rak hmusuak zo a si. Hi tei pathum hi leitlun Physic ah cun Theory pawimawh bik hmu suak tu khal an si\nal-Qaeda le Saddam in pehtlaihawknak an nei ngaingai maw?\nDefence Secretary Rumsfeld cun Saddam Hussein le Osma-ih al-Qaeda pawl hin pehtlahawknak ngai ngai an neih thu ziang hman fiang te ih hmuh ding a umlo tiah kan dung zarh ah a phuang.\nAburpi ih thih theinak ( wepon of mass distruction) khal tutiang kan hmu lo tiah a phuang bet. Rumfeld cun CIA Director ( kan dung ih hna suahsan pa ) George Tenant khan al-Qaeda le Saddam in pehtlaiawknak an nei tiih report a pek ruangah Iraq ram ih siatnak thleng a si thu le hi thil pawl hi an rak hmuh thiamlo ( misunderstood ) men tla a si thei thu a phuang bet.\nBritain pacang, mipa nauhak 1000 lenglo sualpi tupa an kai ngah\nLondon ih sumdawng milian William Goah cun mipa nauhak 1000 lenglo a rak ihpi zo thu theih suah a siih, damsung thawnginn tla dingah Court cun a thuhla an rel fel hngal.\nHi pa hin kumkhat sung lawng hmanah mi 142 a sualpi ih, phuang darh lo dingin paisa, sweet, le thil dang dang in a lem ttheu. Cun hi milian pa hin a company ah nauhak hna ttuan tu tam sinsin in a lak bet vivo ih, nauhak pakhat a hnen ih an hruai thei cun $ 50 ( RM. 340 ) mipakhat hruai manah a pe hai ttheu.\nGeat wall tuahtthat tum\nTuluk cozah cun an ram kulhpi “ Great Wall” cu tuah tthat sal thluh a tum. A mawi thei tawp ih a tuah tthat ih hleiah Kilometer, peng le meter tiang ih tah thluh in, tourist pawl khal ih zoh vutvo mi kulh si sal dingin tuah tthat sal an tum a si. Hi kulh pi hi an ram rethei deuh pawl cun kan dung laiah tthiat bal in leirawhcan pawl tla ei hawlnakah an hmang. Hi kulhpi hi an ram suanawknak bik le hmai hngalnakbik pakhat khal a si.\nHong Kong ah Internet hmangsual tam\nHong Kong tleirawl pawl cun Internet sungih sin an theih dahlo mi pawl thawn thu tiamaw ta hrat in sex ram tiang thleng an tam tuk thlang ruangah, rampi nauhak kilveng tu pawl cun kan dung tlawngkai nihnih ni ah mipi pawl cu warning an pe.\nNauhak sualpi nak lam tawlrel tu pawl ih thu than dan cun, nauhak 55% cun Internet sung ih sin rualpi an hawlaw, 40% cun milai rori in an tawngaw. 6.9% cun an In ternet rualpi pawl thawn sex tiang an hmang. Hong Kong nauhak pawl hin nikhat ah nazi 12 sung rori Internet ah an can an hmang ttheu tiah cui zingzawitu pawl cun an phuang bet. A tthalo zawng ih Internet hmang tu pawl ruangah hin Hong Kong nauhak tampi cun kum kimlo ih sex hmang tu an tam sin sin ih, rampi khal in a buaipi thlang a si.\nTui Sunday niah hin Australia cun hrilawknak an nei dingih, mipi ngaidan lakkhawm netabik ah cun Howard ih Liberal party hi an cak deuh. The Sydny Morning Heralds thuthang ca ih a phuan dan cun Liberal party hin Labor party hi 39% – 46% rori in an neh a si. Howard rawn khing tu Latham khal in theih tawp suah in, Howard hin cawl a man thlang vekin keikhal in kan rampi hruai ka man thlang a si a ti ve.\nOctober 8, 2004 ah Hainoi, Vietnam ih tuahmi ASIA- EU meeting ih nihnih sung kaidingih timtuah phah in Frence President Jacques cun Singapore le tuluk pawl tla a pal ta ih, sumdawnnak lam khal tampi rel tlannak an nei. Singapore Prime Minister khal kan dung zarh ah Malaysia ah a tlawng ih, Malaysia PM Abdula thawn thu reltlannak an nei. Kan hmai zarh a khin kawlram ralkap council president Tan Shwe khal India a tlawng ding.\nLeitlun bawhlung sit tthabik hrilnak ah..\n2004 leitlun bawhlung sit tthabik ( player of the year ) hrilnak ah Brazil ihsin Ronaldo, Roberto Carlos, Cafu, Kaka, Adriano le Ronaldinho pawl tla FIFA cun an hril a si.\nMalaysia ih um refugee dil zo tu pawl le dil duhnak thinlung a nei tu pawl le kan miphun duhdawt tu hmuahhmuah cun a hnuailam ih hmun le tikcu ah rak kai tengteng dingah kan lo sawm.\nA tikcu 17 October\nA can zanlam nazi 5 ( Mino khawm ttheh)\nA hmun Pa Uk le David tei inn\nHimi thuhla thawn pehpar aw in suhduh mi le theih duh mi nan nei a sile salai Salomon Lal ci Luai 012 2026 790 ah rak sut dingah le rak thei tir dingah kan lo sawm.\nTheih kauh nak lam\nTV Advertising man khungbik\nLeitlun TV faknak ( advertisement ) mankhungbik\ncu 2002 kumih Pepsi-coca faknak kha a si. Hi faknak ah hin Pop Star hminthang Britney Spear in lem a cang ih US$ 8.1million rori an cem a si. Leitlun ih TV faknak rak suahnak hmaisabik cu June 27, 1941 kumah NBC’s WNBT zung New York, United State. Cun TV faknak agency hmaisabik cu Jame White’s ih agency a siih, London khawpi, UK ah 1800 ah an rak din thawk.\nJean bawngbi tumbik cu\nLeitlun jeans bawngbi tumbik le saubik cu Levi Strauss company ih tuah mi a siih, 94ft. ( 28.6m ) ih sau a si. 62ft ( 18.8m ) ih tum a siih, leitlun Jens bawngbi tumbik ih phuan suah a si. cui bawngbi cu 546lb. ( 246.3kg ) ih rit a siih, a zipper lawng hman 13ft ( 3.96-m ) ih sau a si.\nLeitlun ih kedam sangbik an timi cu 11in ih sang a siih, a kearti cu 16in rori a si. A sen le a dum ih tuahmi a siih, bun khatah us$ 1,092 rori a man a si. Hi kedam hi London ih savun tuahnak dawr pawl ih tuahmi a si.\nHnih hi sii ttha bik\nHaikhawl pai saduhthah\nKhi… ramhnuai liam kawn kiangah khin “ High Call” timi khua a rak um. Cutawk khua ihsin tlangval pakhat cu Malaysia ( forienge ) ah a pawk ve a si hmang. A rual pa cun a saduhthah a rak sut. E… keicu, lottery $200million hrawng ngah sehla cu, Malaysia LCF biak inn ah hin fangfai dip 10 ka hlu ding ih, Pastor le Calai lam hna ttuannak ah $ 100million cu ka hlu hngal ding. Cu ttheh cun, Kalemyo St. Marry tlawng innpi hmai, Yuh kuhva dawr ih kuhva tthuk 10 hrawng vawn lei tthet tthet, Dagon dawr ih Hero Cycle thar, a tuamnak hman phelhlo ih mawn hngal, cun, ka sen nawn ih Parte tawng ding in “ High Call” lam pan hi ka saduh thah le Malaysia ka rat san cu a si bik ko a ti, an ti cu teh.\nLCF fala saduhthah\nMalaysia LCF fala pakhat cun a rual nu hnenah a saduh thah a rak ruah rero. Keicu, tlangval kuak fawplo, zuu inlo, kuhva, sii le rit theih thil reng reng hua, fala khal bia hniai hniai lo, khawlak khal vak suak dah lo ka duh a ti. LCF tlangval pakhat in a rak theingah ngelcel ih, ka rual na duhmi cu tlangval a si uallo, TV a si ual a ti, an ti.\nHruaitu Issue 48


Mi Cuangce - Salai Sui Aye Thang - Chinland Today Media\nMi Cuangce – Salai Sui Aye Thang\nSalai Sui Aye Thang Ph.D (Molecular Biology)\nCT: Hmin, unau nulepa, suahnak, tui umnak hmun le tuanmi.\nAyete : Falam khua, Pu Lal Hrem Thang (late) le Pi Sui Nei Cuai tei’ fapa pali le fanu pakhat, unau nga lakah nautabik, Salai Sui Aye Thang ka si. Ka pa Darteti le ka nu Zathlir khawsuak an siih an fale kan unau zaten Falam ih suak kan si. Kan upabik Pa Sui Lan Thang, Mizoram ah, asangtu Pa Ni Hlei Thang Tahan, Kalaymyo ah bulpak hnatuan nei in anmah le insang thawn an um. Alai Nu Biak Hnem Mawi hi Khumzing, Falam ah Hramthawk Tlawng awlzapi (sayama) tuan in a insang thawn an um ih nautabik sangtu Salai Lal Hup Thang hi Township Development Office, Falam ah Sub-Assistant Engineer a tuan. Cun nautabik kei hi Department of Biotechnology, Mandalay Technological University ah Research Officer ka tuan rero laifang a si.\nCT: Tlawng kainak leh Zir suah mi.\nAyete : Phunhrek ihsin phunriat tiang Bualrawn Tlawng, Phunkua Cambary Tlawng, Phunhra Victorious Boarding School (Saya Huat Er Boarder), Falam ihsin kum 2000 ah ka rak awng. Cun, B.S (Biotechnology), YTU ah kum 2004 ah ka ngah. M.S (Molecular Biology) hi YTU ah coursework ka kai-ih, MTU ah Thesis ka tuah, kum 2007 ah ka thehsuak thei. Acozahpi ih Special Training Course ih tlawngkai ka si ruangah tlawngpit cawlhcan nei loin ka kai sunzawm vingvo ih kum 2011, Meisen thla ah Pathian duhdawt zangfahnak ruangah Ph.D (Molecular Biology), MTU ihsin tluangten ka thehsuak thei.\nCT: Kawlram ah khuitawk hmun nuam na ti bik?\nAyete : Falam, Vankau veng\nCT: Na zirnak lamtluan ih harsa na tibik mi pawl?\nAyete : Pathian zangfah kilvennak ruangah reltlak harsatnak pipa ka nei lem lo.\nCT: Na zirmi subject thu le na rak kai theidan in simfiang thei pei maw?\nAyete : Biotechnology timi cu thilnung serthiamnak ti mai sehla, thilnung phunkim (Virus, Bacteria, Plant, Animal etc.,) hman ih thiltuahsuak (Products) hi a si bik. A huap kau zet. Kum 2001 ahkhan cozahpi in Special Training Course in ramdang bawmnak thawn, a rak phuan thawkih Matriculation Exam ih English le Maths kawm, mark 150 luan pawl apply theih a rak si. Kum 2002 tiang lawng tlawngta lakluh a rak si.\nCT: Kan Kawlram education system na hmuh daan?\nAyete : Zirhtu sayapawl in camibuai hrangah an zirh, tlawngtapawl in camibuai hrangah an zir. Exam-based System kan hmang rero lai.\nCT: Ca zirhtu saya pawl na hmuh daan? Ziang mi hi remtha sehla tiah na duh?\nAyete : Education, zirthiamnak kan timi hi Educare timi Latin tong ih ra asiih a sullam cu phawrhsuahsaknak ti a si. Asan cu tlawngtapawl in an zir mi an thiamtheinak dingah ca lawnglawng thanlut rero lo in, an thiltitheinak phawrhsuah ding a si sawn ti’n kan ti thei ding. Tlawngta pakhat ih duhhrilnak kan sunsak a tul. Zirhtu sayapawl in “ziangruangah, ziangtin?” ti felfai zetin kan simfiang thei asile tlawngtapawl in zirduhnak thinlung an nei dingih fimthiamnak timi hi zircawklo a sizia hmusuak in a man neihzia khal an theifiang vingvo thei ding. By-heart mai ding siloin a ruahdan le a hmandan thiam ding a thupi. Cun, tlawngkai fekfek lo khalin zir ding le thiam thei mi a tam tuk.\nCT: Kawlram ih cazir ding subject a offer mi pawl na lungkim pi zet maw?\nAyete : Kan ram ih a tul mi hnakin anmai duhmi an offer tamsawn in ka hmu.\nCT: Subject bet duhmi na nei maw?\nAyete : Environmental Science le Political Science an si bik ding.\nCT: Ram sung ih zirsuak na sivekin direct ih na tuah thei dingmi thil pawl?\nAyete : Tufangte ahcun, kan Department hrangah Culture Collection of Effective Microorganisms timi milai hrangih thathnemnak a nei mi hrikfa (Microorganisms) hawlsuak (Isolation)le hrilhfiah( Identification) in kan khawl rero. Cun, Biofertilizer Project kan nei ih Thilnung Dawm tla kan suah rero. Mandalay kiangkap ah cun lei theih rero a si zo.\nCT: Ram sung le ram leng education system a dang lamnak ziangtin na hmu?\nAyete : Kan cozah a that lo rualrual in kan education system khal a tha thei hrih lo. Rel ding cu a tam zet men ding.\nCT: Kawlram ih compulsory education hi phunhra tiang sisehla a tha na ti mai maw?\nAyete : Tha tuk ding nan, Hramthawk Tlawng tiang hman a si thei hrih lo.\nCT: Tu lai kan santi luan (Refugee) thlun in kan rualpi kan unau tam pi cu ram tha ram lian ah an pan vi vo lai ah nang Kawl ram sung ah um in Kawlram education ah Ph.D theh suak tiang ro ri in kai suak ding ih Motivation a lo pe tu bik hi ziang a si?\nAyete : Hi thusutnak hi Kawl le miphun dangdang khalin in suh thei zetmi asiih, “Chinmi nan hmuhdahnak ah” ka ti theu hai.\nCT: Midangpawl teh na zirmi ihsin Ph.D ngah ko zir ve dingin tha na pe duh maw?\nAyete : Ka zirmi ti lawngin siloin, santhar leitlun fimthiamnak hmuahhmuah nasatakin kan zir cio ding le thiamtak le kanmai ta rori ih canter ding tiang zir vingvo, zir rero ding kan si, kan thih lai hlanlo.\nCT: Molecular biology hi Kawlram education hrang ah ziang tluk in a thu pi ih kan Lairam ah teh ziang vek thil le ri kan neih le ziang vek in kan that hnem pi leh thei ding?\nAyete : Kum zabi 21nak a rung thlen le veten, Information Technology le Biotechnology hi khawvel serthiamnak hmaithitu an rung si. Curuangah ramdang bawmnak dilin Kawlram cozah khalin Special Training Course awnsak in a zirh rero. Molecular Biology tizawng cun Improvement of Crop Cultivars, Conservation of Biodiversity, Medical Diagnosis, Forensic Science tvk. hrangah a thupi zet. Asinan, atakih hmantheihnak a maldeuh lai. Hramthawk rero dinhmun a si. Chin ram rori ah Laboratory pakhat neih thei ding cu Maybe! asikonan ruahsannak tumpi ka nei ve.\nCT: Miphun pakhat a thanso theinak ding hrangah fimthiamnak hi ziangtlukin a thupi? ziangruangah? Zirthiam mi hi practical in ziangtin apply kan tuah ding?\nAyete : “Neihlo ai-in Theihlo a harsasawn” ti asiih kan theih lawngah kan tulsam mi kan thei thei ding, kan neihmi khal a kilkhawi le a punzaiter kan thiam vivo ding. EFA- Education For All timi UNESCO Program pakhat cun hitin a rak phuangdah: Uganda ramih kumli sung Basic Education ruangah lothlotupawl ih GDP zatek pasarih (7%) a thanter;\nZimbabwe ramah Basic Education a kaitu nupinu pakhat ih fate cun a kailotu nui’ fate hnakin zatek 25 (25%) tluk an nungdam theisawn;\nBangladesh ah Lailak Tlawng a rak kaitu minupawl in tlawngkailopawl hnakin aletthum tam in ramthu relkhawmnak ah an telban ve.\nZirthiam mi hi apply thei ding cun zingzawinak tampi’n tuah hmaisa sehla, a tulbikdan le a thatbikdan in kan hmangsal thei leh ding.\nCT: Kan Chin common language Falam Laizo tong hi ziangtin kan cakter sinsin ding?\nAyete : Falam Laizo tong hi Chin Common Language ti cun pawmpitu kan nei cuca zik lo. Ziangruangah tile, Falam asilotu in an hman ka thei tuk lo. Kei cun, tuisun ih hruaitu upapawl an zaten lungrual zetin relkhawmnak nei tlang in cangandan (Grammar) tal hi fumfe zet in, in tuahsak thei sehla ti ka beisei zet. Cucu, mipi khalin lungrual zetin thlun hliarhlo thei sehla! Cule, IT san talah Chin unau zatei’ lungkimpi mi Common Language neih thei zuam sehla, ruahnak kan neihmi tete Chinmi zaten hlawmaw vialvo thei sehla!\nCT: Chin Calai tualrawn ah ke na kar tum ve maw? Na tum ve a si le ziangvekin?\nAyete : Chin Calai tualrawn ah ke kar thei ve ding ka cak nasa, Pathian hnen khalah hlanaw in ka zir rero.\nCT: Miphun thansonak hrangah Art (Calai, Music le zuknung pawl) ih hnatuandan hi ziangtlukin a thupi tin na ruat?\nAyete : “Calai cu hnam hnuk a si” ti’n hruaitu upapawl in an ti ka rak thei theu. Calai, awnmawi le zuknungpawl hi kan miphun ih thansonak tahfung le thlalang an si. Kawlram in mirang colony kuthnuai ihsin zalennak a hmuhsal theinak thuanthu kan zohsal asile Calai le Hla (Awnmawi) ih hmual a neihzia fiang tukin kan hmu thei ding. Kannih Chinmi hrang khalah Chin miphun zate huapin hivek calai neih si sehla a va duh um so! IT san ah tla cun hmual a neihdan amaksak tuk.\nCT: Ziangruangah kan Falam khawpi a rop…ziam vivo? Ziangtin tan kan khawhsal thei ding?\nAyete : Kan cozah a that lo ruangah a si bik ding. Cun, a thupi zetih ka hmuh mi cu “Milai umnak tlak ih kan ruah nawn lo ruangah”. Pathian ih in pekmi kan ram neihsun ti thei in, ram thu khelnak lam in siseh, leitlun fimthiamnak lam in siseh a kilkip in kan tuankhawm thei vivo asile Ram nei miphun kan si kumkhua ding.\nCT: Life (Nunnak) ah ziang mi si thupibik na ti mi?\nAyete : Nun man nei.\nCT: Nunhlimnak hi ziang a si tin na ruat?\nAyete : Pathian rinsan ih tumtah hlensuah le lungkimnak neih ringring.\nCT: Mihlawhtling na ti mi teh zovek hi an si?\nAyete : Hlawhtlinlonak (sunnak) tamzet hi hlawhtlinnak karbak ah canter thiamtu.\nCT: Minung kan nun san hi ziang a si tin na zum?\nAyete : Kan suakthlak ihsin ka thinhlan sungah thiltha tuah hi a si bik lo ding maw.\nCT: Falam hi Christian lawnglawng kan si ih kan Christian dan hi ram dang Christianpawl thawn a bangaw maw? A bangaw lo a si le ziangtin a bangawlo?\nAyete : Ka theiban lo riai.\nCT: Kan Laimipawl ram dang an thleng celcel hi thansonak maw tumsuknak tin na ruat? Ziangruangah?\nAyete : Thansonak tuk male! Kan ram ah hnatuan nei loin to sialsial men sehla mi kan va bang theidah lo ding. Leitlun fimthiamnak thatha tampi nan zir thei. Lehlam ah, kan ram hrangih kan tuansal lole miphun thangso, ram thangso lo kan si leh ding. Kan ram hrangah ti’n hmuntin ramtin ah tan nan lakkhawm rero asi lo sawm.\nCT: Brain drain dinhmun ihsin brain gain a sisal theinak dingah ziangtin ti a theih ding?\nAyete : Zirthiamsangpawl in anmai suahkehnak ram suahsan in hlawhman thadeuhnak hmun, ram dangih hna an va tuan khi Brain drain ti asiih Brain gain sisal thei ding cun uktu cozah a that hmaisat a tulbik ding. Mai ram, mai miphun, mai nunphung duhdawtnak thinlung hi a thupi zet ding fawn ti’n ka ruat.\nCT: Kan ram a thanso theinak dingah a thupibik mi karbak ti ih na ruah mi hi ziang a si? Ziangruangah?\nAyete : Kan lungput. “If there is a will, there is a way” ti a sisi.\nCT: Falam khua ihsin e-commerce tuah thei ding hi thil cang thei mi a si tin na hmu maw? Ziangruangah?\nAyete : Cang thei tuk ee! Tuisun ih kan Art Thilri ( Calai, Anwmawi, Zuknung, Zuksuai) kan neih mi tal hi e-commerce thawn kan dawraw thei leh lo ding sawm?\nCT: Chin ram hi industrial zone ah cangter bang sehla a thatnak le thatlonak hi ziangvek a si ding?\nAyete : Keimah te hmuhnak men cun Bible Tlawng thatha kan nei zoih, leitlun fimthiamnak zir thei dingin Private College tivek tla din thei sawn sehla. Human Resource Industry si hmaisa sawn sehla.\nCT: Chinram hi resort place ah cangter bang sehla teh a thatnak le thatlonak hi ziangvek a si ding?\nAyete : “Lairam ah khual thar an tlung lai” ti’n Sayaci Thang Thai in Muko Mekazin sungah a ngan mi ka rak siardah. Victoria tlang, Rihli le Lailun tvk. pawl khi ceimawi le tuahthat dingin ruahnak kau zet nei in Chinmi zaten in sawmngiar rero. Khawvel san relnak thawn kan tahkhin asile kan Chinram hi cicinthlaithlak san ah a tang lai. Pianphung Kiangkap-Boruak (Natural Environment) hi siatsuah a si tuk hrih lo kan ti thei ding. Environmental Friendly le Sustainable Development in a kilkip ah kan thansoh vingvo thei le Naturalist le Ecologist pawl ih sunsak tlak ram pakhat a si leh ding.\nCT: Falammipawl in thlengaw hai sehla ti ih na duhsak mi lungput le ziaza hi ziang a si pei?\nAyete : Mai thu thaw mai voih thaw timai loin, Pa Pathian thei in kan ram hrangah cangai khawrh vialvo sehla.\nCT: Ram dang ih a um mi Laimipawl hnenah ziang mi na sim, na cah duh?\nAyete : Thucah ti cu siloin, kan neihsun ram cu Chin ram a si, cui kan ram cu “The poorest and the most isolated states in Myanmar” ti’n WFP ih hminsin mi asiih, cui kan ram neihsunte cu uktu miphundangpawl in an duhduh in an namnuai, an nekrawk rero a si ti hi hngilhsiang lo sehla.\nCT: Lairam in a tlaksam (ziangkim ah) ti ih na hmuh mipawl hi ziangvekpawl an si?\nAyete : Human Development Index hi tahfung ah hmangin hun rel ve mai sehla, Chinram ahcun Pathian thu tilodang cu kan tlaksam mi hlirte an si hrih in ka hmu.\nCT: Na thu in thil hmuahhmuah cang thluh thei bang sehla Lairam hrangah ziang mi hi ziangvekin na thleng danglam duh?\nAyete : Ehei, Tuksum in! “Na thu in thil hmuahhmuah cang thluh thei sehla” ti rori! Hi thusuhnak thawn za ah za zalennak in pek ruangah ka lungawi. Cuticeng cun, Chin ram khi United States of Chin ah ka tuah kei, President tla na ra tuan mai lo kem?\nCT: Ram dang ah ‘living together’ in an um mi hi ziangtin na ruat? Kan cin ve dingah na duhsak maw?\nAyete : Kan Chin nunphung thawn a milaw lomi cu a hrialdan thiam sehla kan nunphung thawn milaw in sanman sawn sehla teh?\nCT: Na thuken (motto) ziang a si?\nAyete : Pathian tihzah cu fimnak ih hramthawknak a si.\nCT: Bible caang na duhbik mi?\nAyete : Vancung ih na duhnak a kim bangin leitlun khalah kim ve seh.\nCT: Sim bet duh mi na neih le..\nAyete : Nei dang lo…ka lungawi ti lo bak cu!\nCT: A lo contact duhtu hrangah?


Motorcycle Lukhuh Lei Theilotu Alakin Pe Ding - Chinland Today Media\nMotorcycle Lukhuh Lei Theilotu Alakin Pe Ding\nJune 24, 2014 12:10 pm·0 comments\nMandalay ah sun-zan in motorcycle ceknak an tuah ih cumi ah motorcycle lukhuh lei theilotu miharsa pawl cu motorcycle lukhuh alakin an pek ding thu No (11) Rilleng kiltu palik zung ih palikbawi Thein Ko Ko cun a sim.\nHrekkhat cu an lei thei lo ruangah an khum lo ngaingai tla a si thei, khawpikap pawl ih miharsa pawl surprise check kan tuah tikah an lei thei lo ngaingai ahcun motorcycle lukhuh cu alakin kan pe ding, tiin a sim beet.\nMandalay ih sumdawng milian pawl in motorcycle lukhuh an hlumi 10,000 (pakhat ah thawngriat man) pawl cu rilleng totu ih thlun dingmi daanthu pawl simnak ih ra teltu pawl laksawng ih peknak, rilleng daanthu thusuhnak an tuah ih a thiamtu pawl motorcycle lukhuh laksawng peknak pawl tla an tuah. (Ref: Mizzima)\nKawlram Ih Vanzam Phummi Hawltu Pawl Beidawng\nKawlram Hlawhfa Hnațuan Man Niambik Zatek Relfel Ding\nKIO Le Kawl Cozah Biakawk Ni Thawn


Matupi Lw Midat Kar Kah Doh Nak Ah Uico Run Cu Ceilak An Nawn Hna Leng Ah Hma Pu Mi Zong An Tam – My News\nMatupi Lw Midat Kar Kah Doh Nak Ah Uico Run Cu Ceilak An Nawn Hna Leng Ah Hma Pu Mi Zong An Tam\nadmin April 27, 2022 Leave a Comment on Matupi Lw Midat Kar Kah Doh Nak Ah Uico Run Cu Ceilak An Nawn Hna Leng Ah Hma Pu Mi Zong An Tam\nNihin April 27 zingka ah Matupi in Mindat lei a kal mi SAC ralkap mawṭaw pawl cu Matupi in meng 91 a hlatnak ah, CDF-Matupi nih zanlei sml 4:38 ah an kah hna, tiah theih a si. Cu kahdohnak ah SAC ralkap lei in 8 an thi i, 7 hliam an tuar. Tuzan cu Chianpian khua hlun ah an riak, tiah CDF-Matupi Battalion-1 sin in theih a si.\nKa Fim Tuk Ai Ti Mi Pawl An Chim Ning In Pakhat Hmanh A Kal Ti Lo Cu Hnu Ah Hriamnam In Kan Tei Lai Ti Si Hoi I Kan Ram Hmanh Ah Kan Um Ngam Ti Hna Lo →\n← Kalay Peng Myitthar Tiva Hlei Ah Ralhrang Tih Ah A Zam Mi Mipi Cheukhat Hlei Cimh Ruang Ah An Nun Nak A Liam


Chin Phun Suah Ni le Surbung Vanzam tualrawn onpuai hrang thuthang update | Falam Online Media\nJanuary 7, 2021 January 7, 2021 Ni Hnem Sung\t0 Comments\nCovid boruak reh deuh in Harhdamzung lam in mipung khawm tam deuh a siang asile Falam Surbung Vanzam tualrawn onpuai cu Chin phun suah ni February 20 ah tuah cih dingin beiseinak a um thu Chin ramkulh Siipin ṭuanvonei U Soe Htet in a sim.\n“Tuah ṭheh zo a si mi Surbung Vanzam tualrawn onpuai cu Chin phun suah ni thawn tuahtlang ding beiseinak a um ih tlunlam bawi upa hnen ah dil seh la a ṭha pei maw tiah ruahnak a um.”\n“Asinan, tuvek Covid boruak ih mipum 30 lawng pungkhawm siang a si ahcun tuah a remcang lo ding. Nan, boruak thlengaw in February thla lam ah mi tam deuh pungkhawmaw siang a si len Chin phun suah ni cu Hakha lole Falam ah tuah seh la, Cun Surbung Vanzam tualrawn onpuai khal tuah cih lawlaw seh la tiah ruahnak a um” ti`n Chinram Siipin bawi U Soe Htet in a sim.\nChin phun suah ni hman ding thu thawn pehparin Chinram cozah in tuah a tum le tumlo timi cu official in thlangthannak a nei hrih lo nan, a ni thleng tikih mitam pungkhawm sian a si lo khalle mimal in tuah thotho an tum tiah theih a si.\nTuahnakding hmuhma thawn pehpar in U Soe Htet cun “Falam lole Hakha ah tuah dingin ronaw a ṭul” a ti.\nChin phun suah ni cu rampi level in kum tin tuah ringring a si ih, Kum 2020, February 20 ih tuah mi voi 72nak Chin Phun Suah Ni cu Thantlang khua ah hluanghlai zetin hman a si ih rampi thuron Daw Aung San Suu Kyi khalin a telpi a si. (Chin World)\n← Australia cozah in Pu Trump bawm dingin ralkap zateel a kuat?\nUFC fighter Irwin Rivera in a nau le itthat lai Naam thawn a dawt ciamco →\nJuly 31, 2021 Ni Hnem Sung 0


Mizoram Ih LCF President Tuahmawh Aw - Chinland Today Media\nMizoram Ih LCF President Tuahmawh Aw\nJuly 12, 2012 10:25 am·0 comments\nLaimi, in kan ram naibik ih ka tlawn sukso theunak bik, Mizoram a si. Cui Mizoram Khawpi Aizawl ah LCF cu a um ih, Laimi hrang, mangbang thlaphan can ih pan bik mi a si. Hi LCF hin, hnam, miphun a thliar dang cuang lo ih, Laimi pohpoh an tlemnak hmun a si hleiah, bawm tul mi bawmih, thih le hloh tiang khalih mawhphurhnak tum zet kai theu tu an si. Mawtaw a neiih, cui mawtaw cu, mi harsa le thih hloh tawngtu pawl Tio tiang a thlah theu.\nCumi thu thawn pehparin, LCF President tuan rero laitu, Pa Sa Lian Thio cu Falam ah FDC (Mizoram) le FSDA (Lairam) thawn meeting dingin Falam lam ah a tlawng. July 3 ahkhan PWD Minister thawn thurelkhawmnak an neih hnu ah, tui Rih zin laih thuhla thawn pehparin Minister cun, Peng 10 laihsak an si ding thu a sim. Hi lamzin laihnak ahhin, FSDA cun a laihnak JCB tuanvo a la ding tiih lungkimnak an nei.\nMeeting an kai theh hnu ah, fala le tlangval pawl in, leh vahnak an neih sunsun zoh ih, an tlaksam zia theihpi dingih zohnak an nei. An zoh theh hnu ih an tlun lamah, Pathangkhan zin siatnak lai fang an thlen in, LCF, Aizawl President hin accident a tawng a si. Hmansehla, Mipi le kan Laimi pawl thlacamsak nak ruangah, a taksa siatsuah tuk lo ih a um cu a lungawi ti kan CT palai hnenah a sim.\nA zaang le ke ruh mallai a ti na ih, hmansehla zoto ih umpi tlak ngai cu a si lo thu khal a sim bet. Himi a siatsuahawk hnu ahhin, Tahan ah an feh ih, cunah Pa Maung Ba (Yangon) in Hmuithla khumnak a rak neih sak. Mizoram ah 10.07.2012 ah a thleng ih, 12.07.2012 ahhin Aizawl LCF member pawl in Hmuithla khumnak, zanriah thawn tuah sak a si ding thu kan palai hnenah sim a si.\nRih zin an laih zo mi pawl hi, Rih, Khawthlir, Phunte le Saek pawl an siih, zin laih thuhla ahhin, mai duhnak hmunhmun laih a si lo ih, lamzin siatnak hmun deuh hril a si. Zin laihnak ahhin, a tlangpi in, Peng khat ah India Rs. 477000.00 hrawng cem a si. Laih zo mi hmuahhmuah hi, Peng 5.2 hrawng a si.


Leitlunhuap ralpi a veihnihnak a buai lai ih mi raltha Catholic Puithiam Blessed ah khaisang September 25, 2021 | Radio Veritas Asia\nLeitlunhuap ralpi a veihnihnak a buai lai ih mi raltha Catholic Puithiam Blessed ah khaisang September 25, 2021\nLeitlunhuap ralpi a veihnihnak a buai lai ih mi raltha Catholic Puithiam Blessed ah khaisang\nLeitlunhuap ralpi veihnihnak a thawh lai ih mi raltha Catholic Puithiam, Fr. Giovanni Fornasini cu Blessed ah khaisan a si.\n1943 ih pakhat a si mi thlatang caan ah lungrualnak a tuah tu pawlkom in Nazi ralkap pawl in hmunhnget zet ih an lak mi Italy ram ih khuapi pakhat a si mi ‘Bologna’ cu dimdawih lo in bomb pawl, hriamhrei pawl thawn an kap ih cimit lawlaw dingih an zuam laifang a si.\nRampi runsuak sal thei dingah humhimnak tuanvo cu ralkap pawl in harsa zetih an zuam lai ah thlarau pawl humhimnak tuanvo a lak tu kum 28 lawng a si lai mi Italy miphun Puithiam pakhat cu ral a tlan ve ih tat dah lo le hmang dah lo ih ret mi muzuk thawn khur a rak lai.\nCui khur laihnak cu a hrangah a sungawi tuk; Lungmankhung hnak khal in man a nei sawn. Ziangah tile sual nei lo, humhim tu nei lo ram mipi pawl bomb lak ih-sin an beu thei nak dingah a si.\nCui Puithiam cu Fr. Giovanni Fornasini a si ih naza pawl hoha nak ngah in an mai ralkap pawl an tam lai-ah mipi pawl thlaphangih an um cu Puithiam in kohhran mipi pawl, biaknak bangawk lo nan, ral a hrial tu pawl umnak hmun pawl ah a mai thirleng pakhat thawn pumpe in a feh ih a bawm ih hnemnak a rak pek.\nNazi pawl cu 1944, September 29 in October 5 sungah Marzabotto khua ih Italy miphun 770 cu thah an rak tuar. Cui thilcang ih thah a tuar tu pawl ih ruak cu a phum tu ding an um ko nan an tih tuk ruangah zohman in an rak vui ngam lo.\nCuruangah Puithiam in thah a tuar tu pawlih ruak zaten thluasuah pek theinak le vui theinak cu ralbawi pakhat hnenin lungkimnak a ngah ih vui dingah a rak feh.\nRiahsia za zet cu cui a khualtlawnnak ni ihsin thokin a mai thu theih a si nawn lo. A ruang khal 1945, leitlunhuap ralbuainak a reh zik zawngte lawngah an rak hmu lai. Cu ti an hmuh hnuah a ruang an cekfel salih a nunnak a cem hlan te-ah nasa zet ih thawinak hriamhma pawl an hmuh.\nCui mi raltha Puithiam cu tui kum September 26 ah an rak nemhnget mi vekin Cardinal Marcello Semeraro in Bologna ih um San Petronio Basilica ah Blessed dinhmun ah a rak khaisang.\nCovid nat dokham nak daan ruangah cui Blessed khaisannak biakkhawm ih thlacam nak caanserh cu an ong ih khuan an pek mi mipum pawl lawng an tel ih, video thawn lawngin online in an thlah.\nCardinal in Missa sumnak a tuah nak ih thuthangtha a simnak ah himi Blessed cu parish ih mipi pawl hrangah kilkhawitu vancungmi a si thu, amah cu thleidang ih pehtlaih awk nak a duh lo tu asi ruangah cuvek um tlan daan, uk awk daan a duh lo tu pawl ih huat nak a rak tuar.\nRal ruangaih harsat tuar pawl, inn le lo taan san in a tlan ih a relh tu pawl ngaihsak nak thawn a rak kilkhawi thu, amah cu ralbuai nak ziang tluk in a natsat khalle a tuurual pawl thawn Missa tuah sak nak, thlacam nak, Sacramentu pawl tuahsak nak, Rosary camnak pelh loin a tuah thu, thi hnai suak nak cang lo dingah thazaang, ruahnak neih tawk in zuam zet in a kham tiin a sim.\nBlessed ih khaisang nak caanserh sungah a rak hman mi thirleng, thlalang khuat pawl le thianghlim ti ret nak bawm pawl upat a si. Cui thianghlim ti ret nak bawm cu nunnak a um nawn lo tu a taksa ah hmuh mi rothil a si. Pope Francis cu amah rori himi Blessed khaisannak ah a hoha thei lo nan sunloih nak ca a rak kuat. Cui ca sungah Blessed ih puaini cu October 13 ah tuah dingah nemhnget a si thu a lang ter.\nHimi Blessed si nak pek mi cu 1915 ah Bologna ah a rak suak. A nauhak laiah an khaan sungah ca lamah thiam lemlo mi a si tiin theih a si. Amah cu tlawng a suak hnuah san a man ih a ropi zet mi hotel pakhat ah cet thawn a her thei mi lilawn (elevator) ong sak, khar sak tu hna a rak tuan. Cuihnu lawngah Siangbawi cannak tlawngah a lut ih 1942, a kum 27 ah kumkhua Siangbawi cannak a rak la.\nHimi thuthang cu Rome Reports ihsin kan don mi a si.


Mi Thu Va Tthen Hlah! - Chinland Today Media\nMi Thu Va Tthen Hlah!\nJuly 15, 2010 11:47 pm·0 comments\n1 Korin 4:1-5\n“Mi va soi hlah; cuticun Pathian in a lo soi ve lo ding. – Matthai 7:1\nJesuh in, “Mi thu va tthen hlah!” tiah thu a pek tikah zianghman ruat cuca lo hmukhmak le raalring lo ih um ding a ti duhnak a si lo. Hih leitlun cu sualnak le dik lonak tampi ton theinak hmun a si ruangah, ‘ziangruangah cuti’n a si thei?’ timi napi ih ruah a ttul. A sim duhmi cu mi kan hnong lo pei ih sual kan puh lo pei tinak a si. Paul in, “A tikcu a kim hlanah zohman an thu tthen hlah uh, a netnak thutthennak cu Bawipa a rat tikah a si ding. Amah in khawthim sungih thuhmi thil pawl kha tleunak sungah a suahpi ding ih minung thinlung ih tumtahmi pawl kha a phuanglang ttheh ding”(1Kor.4:5) a ti.\nBiazai ngantu Robert Burns khal in, “An hnattuannak ah rinhlelh ding a ummi cu an lungput ziang a si ti theih a harzet,” a ti. Ziangruangah cuti’n thil a um? An duhsannak zohman ih theih a si lo. Pathian lawngin an thinlung sungih thuhmi cu a phorhsuak thei.\nJesuh in midang ih hmuh thei lo an thiltuah duhnak huham a simi: zaangfahnak nei lo, ttihphannak, thinnaunak, thinlung kekkuainak le an sualnak cu a thei. Cuhlei ah thinlungtak ih a pantu zate pitling nun nei dingin a hruai hngai. Curuangah a netnak ahcun kan ruah vek si loin anet tiang in hruaitu Amah thangtthattu in siter. Bawipa lawngin kan thinlung a hniksak thei. A ra thlen saal tiang kan thinlung zohfel aw dingin A hnenah bomnak dil uhsi! –David Roper\nZohman hnong hlah, an thu va tthen hlah,\nNa unau sual na zingzoi ding maw;\nNa ttuan ding cu pakhat, pakhat te lawng –\nNangmah ih mawhnak hawl in neh tum sawn aw. –Elliott\nMi dang thutthen dingah na khulfung awla,\nNangmai’ sualnak hmu dingah zamrang aw.\nA Thangtar Hnuai ah\nSOISEL DING MAW SOISEL LO DING\nDuhdawtnak In Rinhmainak A Nei Lo


Jonah cabu hi Baibal sungih a dang profet cabu tla thawn an bang-aw lo. Zianghrangah tile himi cabu hin a simmi cu Pathian ih fialmi ngai duh lo ih rak tlanhlo tumtu profet ih thuhla a sim. Israel ih ral a si mi Assiria khawpi Nineveh ah feh a fial. Asinain Jonah cun feh a duh lo. Pathian in a cuih khua kha siatsuah ding a timi khal a siatsuah ngaingai lem lo ding tiah Jonah in a zum. Amah ih taksa parah hmuhsaknak thu dangdang a um hnuah duh lo nacing in a feh sal ih Nineveh a siat ding tiih a rak simmi kha a siat sal lo ngaingai tikah a thin a hengzet.\nHi cabu sungah Pathian cu a seemsuahmi hmuahhmuah uktu a si ti thu a um. A simmi hmuahhmuah lakah a thupi bik cu: Pathian cu duhdawtnak le zaangfahnak neitu a si ih a ral pawl rori hman kha harsatnak pek ih hremsiat hnakin an sualnak ngaithiam in anmah runtu a si sawn, ti thu a langter.\nJonah kawhnak le thu a ngailonak (1:1-17)\nA sualsir awknak le a luatsalnak (2:1-10)\nNineveh hnenih thu a simnak (3:1-10)\nPathian ih Nineveh a zaangfahnak (4:10-11)\nJonah In Pathian Thu A Ngai Lo\n1Nikhat ni ah Amittai ih fapa Jonah hnenah Bawipa in hiti hin a sim. 2“Tho awla a nasa zetmi khawlipi Nineveh ah va feh awla a sual zia va phuang aw. A ṭhat lozia hi ka hmu ṭheh a si,” a ti. 3Sikhalsehla Jonah cu Pathian hnen ihsin tlan dingah Tarshish khua ah feh a tum. Joppa khua ah a vung feh ih cutawkah Tarshish feh ding lawng pakhat a hmu. Long man a pek ih Bawipa ih hmuh ban lonak Tarshish khua ih feh dingah lawng parah cun a kai.\n4Asinain Bawipa in thlipi nasa zetin a hranter ih tifinriat parah cun tilet maksak a tho ih an long cu a kuai ṭheh zik. 5Long hnaṭuantu pawl an thin a phang ngaingai ih an khawzing hnen ciar ah heh-le-heh tiah thla an cam ciamco. Cule an lawng zaang seh tiah lawng thilri tampi tidai sungah an hlon. Culai ah Jonah cu hnuaita khaan ah a rak itthat. 6Long bawipa cu a ra ih, “Ziangvek minung so na si, na rak ih thah meen? Tho awla na khawzing hnenah thlacam hmeen! Na khawzing in hlohter siang loin in run ruat khal a si thei meen so khaw!” tiah a ti.\n7Cule neta bikah lawng hnaṭuantu pawl cun, “Ra hnik uh, hi tlukih kan van a siat hi zo ih ruangah so a si, camcawhfung kan zuuk hnik pei,” tiah an ti. Camcawhfung cu an zuuk ngaingai ih Jonah parah a tla riai! 8Cutikah a hnenah, “Hi tlukih kan van a siat hi zo ih ruangah so a si, in simhnik? Zianghna so na ṭuan? Khui ram in so na rat? Ziang miphun so na si?” tiah an suut ciamco.\n9Jonah cun an hnenah, “Hebru mi ka si ih tifinriat le leilungpi a tuahtu vancung Pathian Bawipa a biatu ka si,” tiah a ti. 10Cun Jonah in Pathian hnen ihsin a tlan thu a sim hai tikah lawng hnaṭuantu pawl cu an ṭih sinsin ih, “Ziangah so hibangtuk thil cu na tuah?” tiah an kawk ciamco.\n11Cule annih in, “Thlisia dai dingah ziangtinso kan lo ti ding?” tiah an suut. Ziangahtile thlisia cu a zual deuhdeuh!\n12Cutikah Jonah cun, “Tidai sungah i hlon uhla thlisia hi a dai ding. Hitiih thlisia nasa zetih a hran hi keimah ih ruangah a si ti ka thei,” a ti.\n13Long hnaṭuantu pawl cun leilung lam pan dingah an hlau rero nain tilet cu a nasa deuhdeuh ruangah an ti thei hrimhrim lo. 14A netnak ah Bawipa hnenah an au ih, “Maw Bawipa, hi minung pakhat ruangah hin kan zatein in cemter siang hram hlah aw. Mawh nei lo thisen kan parah tla lo dingin in zaangfah hram aw. Maw Bawipa, nang cun na duh bangin ziang hmuahhmuah hi na cangter a si,” tiah thla an cam. 15Cuih hnuah Jonah cu an cawi ih tifinriat sungah cun an hlon; cule tilet cu a dai. 16Cutikah lawng hnaṭuantu pawl in Bawipa cu an ṭih ngaingai ih thawinak an pek hnuah amah rian dingin thu an kam aw.\n17 Bawipa in Jonah dolhtu dingah ngapi a fial ih Jonah cu ngapi pum sungah ni thum le zanthum a um.


Ek A Thawh Laiah Nau A Hring – Meifar\nApril 9, 2022 admin Leitlun 0\nUS, Louisiana khawpi ih um Victoya cu naupai lai a si ih a naupai cu zarh 37 a kim zo. A nau neih ding caan a kim hrih lo ruangah hnaṭuannak ah a feh ṭheu, hnaṭuannak thuhla ruangah khual a tlawng ih a thlennak hotel ekinn sungah nau a hring.\nApril 1 zan ah a dailen cu rinlopin naute a hringsuak thutthi, a nu a phone hngal ih 911 an ko. Siizung ah an phur ih an nufa in an damcak zet. Victoya hi a pasal thawn an ṭhenaw zo, fanu kum 4 mi a nei. Tuih a naupai mi cu midang hnenah a pe tum ih ziangkim an tawlrel thluh zo.\nAsinan, hitin danglam zet ih nau a neih ruangah a fapa cu midang hnenah a pe tumsal lo, a hmin khal a pu hmin Rocky tin a phuah. Victoya in, “Ka thlennak hotel ekinn sungah keimahten nau ka hringsuak, ek ka thawh tum ih naute ara suak.\nMidang pek ka tum nan ka fapa in thazang tam zet in pe, mahten cangvai thei dingin huaisennak in pe. Keimahten ka hringsuak thei a si ahcun keimahten a nun khal ka kilkhawi thei ding ti ka thei, curuangah ka fapa cu keimah in ka cawm ding” a ti.\nKalaymyo Khuasung Ah An Kapaw Nasa


Covid 19 : Atufang Falam dinhmun le na theih ṭulmi 5 | Falam Online Media\nCovid 19 : Atufang Falam dinhmun le na theih ṭulmi 5\nKan kiangkap neih a si mi Tedim le Falam thawn pehtlaihawknak nei ringring mi Kalay lam ah Covid 19 mina an pung vivo ih cuvek lakah kan khua kan ram him thei dingin Falam Covid-19 Committee in hmalaknak thar an nei.\n2021 kumthar ni ih tarlang mivek a si le atufang Falam Siizungpi ah Covid 19 mina an um nawnlo ti a si ih kan khua kan ram himsin dingin Falam Covid-19 Committee in hmalaknak thar an nei sin mi a si.\nJanuary 6, 2021 Falam Covid-19 Committee thu relcat mi pawl\n1. Zung lam le Company lam hnaṭuan dingin Falam a rami pohpoh cu Falam an luh hlan ah Falam Covid-19 Committee hnen ah mipum cazin ap fekfek ding. Anmah an ṭuannak hmun ah Q ret ding. Falam khuasung ih ṭuantu ding pawl cu Lungpi Q ah ret ding.\n2. Kalay le Tidim in a rami pawl cu Covid 19 negative sinak ca an keng le lawng Falam khuasung lut ter ding. Negative sinak ca a keng tupawl lawng Sunceu Gate ah Voikhat Swabs lak ter sal ding. Ca keng lo ih ra pohpoh cu FQ lut ter ding.\n3. Hakha ah Local transmission a um nawn lo ruang ah Falam-Hakha Gate cu ret lo ding.\n4.Yangon lam in Vanzam thawn a ra tlungmi pawl hmuahhmuah cu FQ ah ni 7 lut ter an si ding ih, a ni 7 hnu ah test negative an sile lawng FQ in suak ter an si ding. Mawṭaw le a dangdang ih rapawl cu FQ ah ni 14 ret an si thotho ding.\n5. Falam ah positive le tualsung um Covid 19 nat nei an um nawn lo ruang ah Falam in Hakha a feh tu pawl “sawbs test” ṭul lo in olten luh thei ding ah Falam GAD in a rangthei bikin ṭuanvo lak ding.\n← Oxygen cianglo ruangah Egypt Siizung ICU ih um Covid 19 mina an thi thluh\nUS Election : Zum cia vekin January 6 ah buainak a suak taktak +LIVE →\nChin nauhak Rebecca Van Sui Par ruak an hmu zo\nSui Thantlang khualipi cu a ṭhing in a ro riapri\nSeptember 21, 2021 September 21, 2021 Ni Hnem Sung 0\nCDF Mindat sungthu a puut darh ih SAC ralhraang cangvai tum cih\nAugust 9, 2021 August 9, 2021 Ni Hnem Sung 0


Tipi Thuanthum Ah Lawng Ttaih Aw - Chinland Today Media\nTipi Thuanthum Ah Lawng Ttaih Aw\nMarch 10, 2009 9:26 pm·0 comments\nJapan Tipi Thuanthum Ah Lawng Ttaih Aw\nTuizingah Japan ram Tokyo khawpi thlanglam KM 120 hrawngih hla Tipi thuanthum parah Sumdawnglawng Pahnih an Ttaih aw ih. South Korea minung 7 leh Indonesia mi 9 an hlo tiah Japan Coast Guard cun a sim. South Korea Flag tarmi lawng Orchid Pia leh Panama ram Flag tarmi lawng Cygnus Ace lawnghi Izu Oshima tikulh kiangte ah an Ttaih aw ih. Cygnus Ace lawnghi Ton 10,833 ih ritmi asi ih. Orchid Pia Lawnghi Ton 4,255 ih ritmi a si. An Ttaih awk veten Cygnus Ace lawng hnattuan pawlin Coast Guard pawlih hnenah an simcih ih. Asinan Coast Guard Radar pawlin South Korea lawng Orchid Pia lawnghi an be pawp thei nawnlo ih Radio signal an kuat khalah Orchid Pia lawnghin a sang nawnlo. Cu ruangah Coast Guard cun himi lawng hawl dingin Lawngdang 6 leh Vanzam 2 a thlahcih. Hi South Korea Orchid Pia Lawngah hin minung 16 an to ih thirhlum Ton 5,051 ih rit a phurbet. Oschid Pia Lawnghi a pilhlo zo ih zum asi ih hawlsuak dingin theihtawp an suahlai rero. Japan ram saklam Kashima ihsin South Korea panih fehmi a si. Panama lawng Cygnus Ace khalhi a siat veko nan lawng tum deuh asi ruangah a siat natuk loih a fehthei lai ih Himi lawngih sin mithi leh mihlo an um lo.\nChina In US Thu Phanper Puh\nTui colhni tihni sun ah khan Haina tikulh ih US Navy lawng USNS Impeccable cu leitlun Lawng fehdan vek diktakih a feh laiah. China lawng 5 hrawngin an hringhro ih an ter phahphah ih tthihnung zawngin an tibuai ruangah. US Cozah cun a lungawilo thu Pentagon ih China ralkap ai awhtu ih hnenah an thlenih. Himi thu ah China cun America ih thurel micu zum tlaklo leh thuphan thu asi tiah a tive.China Lawng pawlcu tipi thuanthum ih leitlundan lawng fehdan diktak vekin an feh asi an ti. China Foreign Ministry thupuangtu Ma Zhaoxu cun America thurel mihi cu thilzum tlak leh thu ngaithu ih ruah tlakding pakhat hman a umlo. Cu ruangah himi thu ah cun America hin thuphan tumzet a per asi ati. US cu an ram lawngcu tibuai nawnlo dingin leh hringhro nawnlo dingin China cu a simih. Tuihnu lamih hivek thil a thlengsal asi ah cun America hin a duhbik mileh a tumbik mi silo thilkhal a tuah a ttulding ati.\nIraq Ah Bomb Puak\nMizan ah Iraq khawpi Bagdad thlanglam ah thihcilh Bomb a puaksal lala ih Ralkap hotu pawimawh telin minung 33 an thiih midang 46 an hriamhma an tuar. Hi Bomb puahnak hmunhi Abu Ghraib District ah asiih. Iraq ram rualrem nak thu relkhawm dingih feh Upa Mipawimawh pawl thahtum nak ruangih puahmi asi tiah an sim. Tui Colhni tihni sun khalah Palik laknak dinghmunpi ah Bomb a puakih minung 28 an thizo. Iraq ramhi tulai hrawngah a daideuh thlang tiih ruahmi asi nan tu naite hrawngih sin buainak phunphun leh ,Bomb puak, Mithat aw. tivek a tamzet salih. BBC cun Iraq ramah hin rualrem nak leh daihnak ngaingai cu a umthei hrihlo asi tiah a puang, Tui Bomb puakih mithi pawl lakah hin ralkap leh Palik ziang mawzat an telih Thuthangca latu ziang mawzat leh Al-Bagdadiya TV ai awh tu khal a thitel. Hi Bomb puahnak hmunhi Abu Ghraib Town Hall sunag a si ih. Bomb tipuaktu hi Hall Inn sungah a luh leh luh lo fiangtei theinak a umlo.\nSriLanka Ah Bomb Puak\nTuizing ah Sri Lanka ram Matara Khawpi ah Bomb a puakve ih minung 10 an thiih midang 20 lenglo in hriamhma an tuar. Hi hriamhma tuartu lakah hin Minister pakhat a tel tiah Palik pawlcun an sim. Hi Bomb hi Cozah Upa leh mipi tamzetin Islam biaknak pawimawh an hmannak dingih puak asi, Defence Ministry cun hi Bomb tipuaktu cu LTTE pawl an si ding tiah asim nan LTTE pawl an si rori tiih thei fiangnak cu an neilo. Himi Bomb puahnak hmunih rak umve Sri Lanka Oil Minister HM Fowzie, in Renters News Agency a sim nakah Minister pawlin Muslim Biak Inn panih ke ih an feh laiah hi Bomb hi a puakih cu ruangah Minister pawl thahtum nak hrimhrim asi a ti. Hi Bomb puakah hin Post and Telecommunications Minister Mahinda Wijesekara khalin hriam hma a puve ih. Asinan a bese tuklo tiah an sim. Thuthangca pakhat cun himi Bomb puakah hin Minister pathum ih hriamhma an tuar tiah a simnan BBC cun hi thucu a diklo tiah a sim.\nIndia PM In Biaknak Sakhua Sawisel A Thianglo A Ti\nTuisun ah India ram Prime Minister Manmohan Singh cu Muslim nunau pawl tawngin an hmaiah thusim nak aneiih. PM Singh cun ziangvek sakhua leh ziang vek biaknak khalin midang biakmi Sakhua a hmuhsuam in a nautat ding asilo ati. PM Singh hi tui kandungih a lung an zai hnua ah Public Function vekih mipi hmaiih a thu sim hmaisa bik nak asi. PM Singh hin tui kandung zarh ah khan Belize President a rak kawmzo ih. PM Singh cun Muslim pawlih tikcu pawimawhbik Milad-un-nabi ih an kawmnak hmunah hithu hi sim in. India ram danpi in mitinkim maiduh zawng sakhua bethei dingih zalen nak dan a pekmi cu zo hmanih tibuai theih asilo a ti. Midang sakhua biaknak sawisel tucu India ram danpi pahbal an si ati.\nSurbung Tlang Thuthang December 15, 2008


R.I.P : Nui` pumsung ih naute hmuta man loin Dalan ruangah Pacangno pakhat mual liam – Buanchukcho\nMandalay, Bagan Myothit ih um pacangno Ko Moe Myint Aung cu Dalan pawl ruangah May 30, zinglam nazi 1 hrawng ah SAC ralhraang in an kap that tiah kan thei. Vengsung mino pawl in meithal hriamhrei an kol tiah Dalan pawl ih simtheinak vekin SAC ralhraang cun zaanṭim ah vengsung an siim ih mipakhat nunnak liam in mino 5 kiahkhih an tuar tiah khuami pawl in an sim.\n“Dalan pawl in thuthang diklo an theh darh ruangah vengsung siim kan tuar. Mino pawl in meithal an kol tiah thuthang an theh darh ih SAC ralhraang cun mino pawl an vuakvelh hnu ah miparuk an kai.”\n“Ko Moe Myint Aung khal an kai tel nan a pum ih meithal hriam tuarloin a nunnak a cem. An mah hi miṭha zet an si nan hivek dinhmun an thleng cu riahsia za a si. An nu le nau pai lai a si tikah ruah an har zet” tiah khuami mipakhat in a ti.\nKum 27 mi Ko Moe Myint Aung ruak cu a sungte hnen ah thleng fel in 31/5/2021 zinglam nazi 10 ah an vui tum tiah theih a si. Min Aung Hlaing hohami SAC ralhraang hin February 1 ihsin tuini May 30 tiangah minung 800 luan an that zo ih kaihkhihmi 5000 luan an nei zo a si. Credit : falamonlinemedia\nthawngpang dang : Breaking News CDF Kanpetlet Nih Ralhrang Minung Paruk An Thah Hna\nKanpetlet ah SAC Ralhrang 6 an Thi, SAC Ralhrang nih Kanpetlet ah Thazaang an Chap Thluahmah May 28 in aa thawkmi SAC ralhrang le CDF-Kanpetlet karlak kahdohnak ah SAC ralhrang 6 an thi, tiah CDF-Kanpetlet chungtel pakhat nih RFA ah a chim.\nKanpetlet peng, Makya khuate ah SAC ralhrang pawl lut kho lo ding in CDF nih May 28 thawk in an kham hna i nihin zinglei tiang kahdohnk pehzul in a um. SAC ralhrang nih a lang in miakpi in CDF pawl an kah hna pin ah Kyaukhtu le Gangaw lei zong in ralkap thazaang an rak chap hna.\nRalhriam le thazaang lei in SAC rahrang an tthawn deuh tuk caah khua dangdang zong nih Kanpetlet na kan bawmh a herh ko, tiah a cunglei CDF-Kanpetlet chungtel nih a chim. Kanpetlet cu Mindat he meng 20 hrawng a hlatnak ah a ummi a si i, May 16 thawk in SAC ralhrang nih helicopter in ralhrang thazaang tampi an rak chap caah Kanpetlet khuami tam u nih an khua an zaamtak hna. Credit: The Chin Journal


US Election Update Thar: January 20 Ah Cun Trump Thotho Nih Biakam Nak A Tuah Thiamthiam Lai Ti A Fiang Cang – Chuncha News\nUS Election Update Thar: January 20 Ah Cun Trump Thotho Nih Biakam Nak A Tuah Thiamthiam Lai Ti A Fiang Cang\nUS Election Update (3.12.20): Vawikhat cu rawngbawltupawl tokhawmnak ah ‘bawhlung’ thu an rel rero ti a si. Cutawkah bawhlung lam tui lemlo saya pakhat cun, “Rawngbawltu tokhawmih thlarau lam le rawngbawlnak thu rel loih bawhlung thu lawng lawng rel teh” tiin capoh thungaiin a ti. Cutikah an lakih pakhat cun, “Amah khal a titi va ngai uhla ‘vawk’ thu hokhaw a rel ding” a ti ve. An va thlun thup cu a vawk vulh mipawl rawl duhzia le ṭhan duhzia lawng lawng a rel ti a si. Rawngbawltupawl khal hin ziangmaw canah cun ar thu rel na, vawk thu rel na, bike thu rel na, thlaicin thu rel na, politik thu rel na tla a siaw zul a si hi.\n¶America hi cu leitlun hruaitu a si tikah kan ngaihven cio hi a awm hrimhrim a si. Ahleice in America, EU le Nisuahnak Laili(Israel-Arabs) hi cu kan Bible ih can neta a rel mipawl hmunhma le cangtunu/cangtupa ding an si. America politik lephei cu politik men men si loin ‘thlarau lam doawknak’ tiin leitlun zumtu hruaitu tampi in an ruat. America politik le hrilawknak ih kan ngaidan hin kan thlarau nun le Pathian thu kan ret thupitdan cu a theih theih ding. Cuvekin Pathian thu duhtu Chinmi zumtupawl cun America ih zumtupawl thawn kutkaiawin thla kan cam hi kan ti ding a si. Pathian in hivekih bawrhhlawhnak thawn Biden nehnak coter a siang a si ahcun tumtah mi ṭhasawn a nei tinak a si ding.\n¶Tunai ah Pennsylvenia, Arizona le Michigan ah cun ramkulh tlangsuakbu pawlin Trump ih sihni Giuliani le Jennis bakah thil dik lo hmutu tampiin an hmuh mi le theih mi an relsuak. Asinan Media tumpawl cun hi Hearing khal hi an suah duh lo. Fox News ah pahnih khat te cu a lang. Twiiter cun Pennsylvenia ih meeting kotu Senate hotu le Arizona ih vote nambar umdan relfiangtu cazin lam mithiam(data scientist) pawlih ID an phihsak hngal.\n¶Pennsylvenia ah hin thilriphur mawṭaw mawngtu pahnihin an thil tawn mi an relsuah mi cu ngaihven a hlawh zet. New York ihsin Pennsylvenia ah ramri kanin mawṭaw tum pahnih khat rori vote an phurhter ti a si. Cuhleiah vote siarnak hall dunglam ihsin khuitawkih ta ti theih lo vote, box tampipi cawi luh a si ti a si.\n¶Georgia hi hmin a milaw maw, vote diklo a um maw timi cekfel dingin Governor le Secretary of State cun rem an ti hrih lo. An pahnih in Republican an si nan Dem lam an ṭih ruangah a si. Tui hnu ih thubuai tuahsak an phang tla a si thei. Hmun hrekkhat an sialsalnak ah Dominion khawl a sia ti a si ih Judge cun cuih khawl cu tidanglam hrih lo dingin thu a pe.\n¶Arizona khalah Governor Ducey cun, “Kan state ah cun vote diklo a um thei lo. Kan ramih vote pekdan dan nei ṭhabik kan si” a ti. Asinan Data Scientist cun Arizona ah vote 300000 hrawng cu a diklo a um ding a ti ve. Hi lo khal mi tampi in an hmuh le an theih mi an phuang(testify) ve.\n¶Michigan ah State Hluttaw in mizan khan vote diklo hmutupawl Hearing an nei. Mi tampi in an hmuh mi an phuang. Tu hi Trump ih sihnipawl tawnnak Hearing an nei rero lai. Mit rori thawn thil dik lo hmutu hi za tel an si.\n¶Trump cun Biden in a vote hmuh mi million 80 hi a dik thluh ti a langter thei lawngah White House ah a lut thei ding a ti. Biden hin million tampi neitu um lo vote a ngah zum cio a si. A san cu Obama hnakin midum umnak ah tampi a ngah bet hi zum a har zet. Maryland ih kan rual Phirivau Mang khalin, “Vawi hnih rori Ballot in kuat hnu cu mail-in-ballot hi ka zum thei lo” a rak ti dah. Swing State(zuamawk hleicenak) pawlah hin cahtu um loin Ballot million tel an kuatsuak ti a si.\n¶Trump ih a ngaidam mi Gen. Flynn (Trump thurawn upa hlun) cun Trump cu US Danhrampi hnawl sungih ralkap thuneihnak phuang dingin thurawn a pe. US President cu ralkap hotubik a si kan ti zo kha. Flynn hi diklo takih an tibuai ih thawng an thlak mi a si ruangah thil umdan a thei nasa.\n¶2016 ah FBI in Trump Campaign an rak thlingthla cu teh. Trump in a rel tikah Thuphan an tisak cece. Wikipwdia hmanah tuisun ni tiang thuphan tiin an ngan lai thotho. Asinan thudik a si ruangah Trump Campaign official Cater Page cun culaiih James Comney, Perter Strokz pawl telin FBI hotu 7 cu diklo taki an thlingthlak ruangah Dollar million 80 kuan dingin thubuai a tuahsak.\n¶Thil an hmu bet deuhdeuh, thutheitu an pung deuhdeuh, phirit phawtu an suak rero thlang. Thil cu a danglam vivo ding. Court sang an thleng deuhdeuh. Trump Campaign Manager khalin, “A thupte ih kan hliakhlai tikah EV 400 hrawng ngah dingih kan ruah mi a si” a ti. Trump le Conservative lam cun January 20 ah cun Trump thotho in thutiam a lak an zum thu an rel rero lai. Liberal lam cun Biden a tling zo, Trump hrang lamzin a um lo an ti ve thung. Court thutluknak thlir cingin thlacam hrih a ṭul lai a si hi. Credit: Lal Lian Zual, Naypyitaw


Tulai Leitlun Lehpannak Lam - Chinland Today Media\nNovember 22, 2012 5:15 am·0 comments\nTulai futbawl: Premier league:\nKan dungzarh EPL cu nasazetin thlengawknak a um. Leitlun zuamawknak ah Premier League in fan a ngahbik ih zoh an nuambik ti cu a fiang nasa. Ziangahtile hminthang Man U le Chelsea khal team fatezetin an neh. Team fate kan timipawl khal team hminthang in an nuai ciamco thei lo khi an zoh nawmnakbik a si. Norwich cun Man U cu 1-0 in an neh ih Westbrom in Chelsea cu 2-1 thotho in an neh. Asinan Man City cun Villa cu 5-0 rorin an sawp ih Arsenal khal in mi pahra lawng Hotspur cu 5-2 in an sawp neknek ve. Liverpool khal in nehnak a co ve.\nCuruangah City cu an sangbik ih man U in dawt. La Liga ah cun Bacca le Real in an tum mi veve an neh. Kawl 3 sungah Messi in kawl 2 a thun nan Real ih kawl 5 sungah Ronaldo in a thun ve lo. La Liga hi hminthang tamzetnak a sinan Bacca le Real lawng an si ih a dang club cu annih pahnih ruah cun an fate zet.\nAn League zate lektu zate man le Real le Bacca ih lektu pakhat man an bangaw ti theih a si. Cutluk in an tlauawk ruangah mipi hi club pahnih tawnawk lo ahcun a zohtu an um tuk lem lo. Italy Serie A cu makzetin hminthang deuhpawl hmuahhmuah an draw-aw thluh. Juvi, Inter, AC le Napoli pawl in tui zarh cu point khat ciar lawng an ngah.\nTorres khal ka hmang lo mei ding:\nChelsea Manager Di Matteo cun kawl thun thei dah lo Torres cu kan club tthatnak a si ahcun ka hmang nawn lo ding a ti. Torres hi vei 6 sitah kawl 1 lawng a thun ih an manager a beidawng deuh thlang a si. Asinan sawn hi an dawi men thei ti thuthang a um nasa. Premier league tum 4 ah point 2 lawng a hmu ih champion league khal ah an umhmun a hnget cuang lo. A aiah Bacca manager hlun Guediola hman an dawr zo ti thuthang a um.\nATP world tour ah wolrd No. 1 Djokivic cun No. 2 Federer cu a neh ih kum 2012 cu nehnak thawn a thlah a si. Hi tumah Djokovic in 7-6 ( 8/6) 7-5 in a neh fangfang ti theih a si. Federer hi kum upazet a si zo nan a thiam nasa lai. A lekdanah cun mark a la tamin a lek mawi zet nan a ttul loih tisual pang mi a ngah tamtuk ruangah a cahlonak bik a si. ATP Wolrd Tour hi England khawpi London ah neih a si ih leitlun ih tennis thiam deuhpawl lawng tel theinak a si.\nLeitlun ih zohtu tambik: Leitlun bawhlung khawvel ih zohtu tambik( mipi tambik) hi Germany Club a si. Ziang vek club fate an sit khal asile mipi an khat mermer ringring. Mipi lamih sumlut tambik le TV lamih sumpai lut tambik khal an si. Germany hin bawhlung hi an atcilh a si bik. Tohkham lawng hi a um dah tuk lo titheih a si.\nPremier League Thuthang Tawi\nRobin Ver Persie Ih Hat-trick Thawn Manchester United Cu EPL Champion Asi Zo\nFootball Season Thar


Ni 30 hnu ah Beirut Innsiat tang in Minung Lungtur thawm an thei | Falam Online Media\nLeitlunpi hnihtertu Beirut tipikap puakkuainak thla 1 cekci rei hnu ah inn siat mi Thingbelcawng, Tlakrawh, Thir le Lungṭiak tanglam in minung Lungtur thawm an thei.\nLebanon khuapi Beirut tipikap godown ih ret mi 2,750 tonnes ammonium nitrate cu August 4 2020 ah a puak ih minung 200 kim zik an thi. Minung 6500 lenglo nih hriamhma an tuar ih Inn le Lo siatral, umnak neilo minung 300,000 hrawng an um.\nHimi puakkuainak ah tu ni tiang mi 7 an hlo lai ih ramdang bawmnak thawn cuih mihlo pawl cu an hawl pehzom rero.\nChile ram mithiam pawl in Flash tiih an ko mi Ui fim thawn mihlo an hawl ih 3 September, tlawngkai nili ah an hruai mi Ui fim cun inn siat mi hnawmhne tangah minung rim a thei ih leilung huat phah in a virh vivo.\nCuih hmun cu tulai technology Thermal imaging hmang in an scan ih minung pahnih umvek in an hmu. Taksa fate pakhat in taksa tuum a pawm lai a lang ih minute pakhat ah voi 18 thawthawt thawm khal a lang cih.\nCuveten, cuih hmun ih hnawmbal pawl an haai ih Thermal imaging sensor ih lang mi minung taksavek cu an hawl. Aum nakding awmang cu nasaten an hawl nan zianghman an hmusuak lo.\nHih thuthawn pehpar in mihlo hawlnak ih volunteer civil defense Qasem Khater cun, “Cet ih khihhmuhnak pawl ah kan hawl nan zianghman kan hmu lo.” a ti.\nA rualpa volunteer Mansour Ai Asmat cun, “hmun dang khalah cet kan hmangmi sensor in minung Lungtur awn a kaai ngah. Ui fim in minung rim a theihnak hmun le kan cet ih khihhmuh nakah nasaten kan hawl. Hnawmhne kan haai tapiang in kan cet hmang mi signal a cak sinsin. Minung umnak neih vivo vek in a lang nan zianghman kan hmusuak lo” tiah CNN hnen ah a sim ih “a hawltu pawl cun 100% rorin minung umding kan zum. Nan, a thi maw a nung ti cu a ciang lo” a ti.\nMansour Ai Asmat cun, “Ui fim in minung riim a hnim ngah mi cu a ciang rori tinak a si. Kan ruahsannak pawl cu Ui fim le Cet kan hmang mi ah a ṭhumaw. Kan theihhngilh loding thupi pakhat cu Haiti ram linghnih lai ah innsiatmi tangah rawl lo ti lo in ni 28 umsuaktu an um a si kha.”\n“Kan hawl nak ah zianghman a um lo khal si men thei. Nan, an pahnih rorin khihhmuhnak an nei tikah thil pakhat khat a um ti cu a ciang. Curuangah Ui fim in minung riim a hnim ngah sung le Cet ih a khihhmuh sung cu kan hawl caamcin ding” a ti.\nMihlo hawltu pawl cun hawlpeh vivo an duh nan khua thim zo ruangah le a dingdar zet mi inn phar pawl a ciim pang thei ruangah cozah lam in cawl lawk dingin a kham.\n← Ka Pi Na ThuThu Si Seh – Pu Khuang Lian Sum\nIsrael : Khualaili takah SiiChauch (Weed) an Vorh cu an cuhaw vualvo – VIDEO →\nTipi ih hnawm hlonmi cu Cyclone tauktae in Mumbai khuasung ah deng lut sal\nMay 20, 2021 Ni Hnem Sung 0\nInauguration puai ni ih Bernie Sander zuk cun $1.8 million lenglo a lak lut zo\nJanuary 28, 2021 January 28, 2021 Ni Hnem Sung 0


Fapa Kum 7 Mi Ih Bomnak Ruangah, Facebook Hmangin Unau Kum 65 Hmu Awlo Hmu Aw - Chinland Today Media\nFapa Kum 7 Mi Ih Bomnak Ruangah, Facebook Hmangin Unau Kum 65 Hmu Awlo Hmu Aw\nJanuary 15, 2013 9:40 am·0 comments\nDAVENPORT, IOWA : US ram, Iowa State sung Davenport ih um kum 66 ih upa Cliffort Boyson le a u nu Billadeau, kum 70 mi cu, an nauhak lai ah tlawng dangdang ah ret in an um ih, cutin hmu aw nawnlo in kum 65 lai an um zo. Unau an neih thu cu an thei aw nan, ziangtin kan hawlsuak aw ding ti an theithei dahlo. Voi tampi cu an tum veve theu nan an rak hmu aw suak thei dahlo.\nBoyson ih fapa kum 7 mi Eddie Hanzelin in facebook ah cun midangdang a zoh vivo hnu ah, Billadeau ih hnenum hmin cu tawk in, a ni tei sung cu a hmusuak thei asi. Eddie cun a pai hnen ah, “Ka pa, farnu na rak nei maw si” ti in mangbang zet in a sut.\nAn unau an tongaw lehsal cu an lungawi tuk ih, rawleitlang tuah in, 12. 1.2013 Saturday ah, kum 65 tluk rak hmu aw dahlo unau cu kutkai aw in an hmu aw ngah asi. Billadeau cun, Eddie ih hivek a hmuhsuah ruangah lungawinak ah ti in $125 a then asi. Reizet an sungkua tongawsal ding ih lamzin hmuhtu facebook cu an hrangah cun a sunglawi hleice cuang nasa.\nKum 72 Neel-awk Hnu Ih Neih-awknak\nRawl Lo Ih Kumkhat Nung Zotu Nauhak\nLgeria Ram Christian Pakhat Paisa Kuanter


Nunau Virgin Zuar An Um Lala - Chinland Today Media\nOctober 25, 2012 9:56 am·0 comments\nJapan mi pakhat cun Brazilian tlawngta fala hnah khat ih thianhlimnak (virginity) cu $780,000 thawn a lei thu, The Thewest.au.com ah a tarlang. Online hmang ih a rak zuarawtu Catarina Migliorini, 20 cun a sumpai ngahmi pawl thawn mirethei harsa pawl bawmnak runinn pi a saktum thu a sim.\nCatarina Migliorini thianhlimnak lei duhtu minung 15 lenglo an um ih online ah lilamnak nasaten an rak tuah. Minung 15 lakah Japan mi Matsu cun nehnak a co thei tiah Britain’s Daily Mail newspaper ah an ngan. Mithen cu hivekih a zuarawknak hi an dem nasa ih nunau zuaraw hnakin a roh sawn titiang a rak titu an um.\nCatarina cu Australia ih tuah mi “virgin wanted” timi documentary khalah a tel dingih a sumpai ngah mi dang thawn in khual a tlawng vivo tum thu khal a tarlang thotho. Catarina le a leitu thawn Australia le US karlak ram pakhat khat ah an tawngaw ding.\nFala Hnahkhatsinak Zuar Lala; A Malbik in Dollar 680,000 Ngah Beisei\nFala Kum (28) In (Virginity) A Thianhlimnak Zuar Lala\nUico Thah Puai China In Hmang Lala\nFala kum 18 mi in a thianhlimnak a zuar!!!\nVanzam Humhimnak Tahmi Ram Pawl


Laitlang Hotu le Sapte Tawng Aw Ding - Chinland Today Media\nMarch 3, 2010 5:47 pm·7 comments\nLevi Sap Nei Thang tei’ sungkawza ram sung ih mipi hrang an hnatuannakpawl cu an hlawhtling vivo ti’n thu kan dawng. Yangoon childrent hospital hrang ih US$30,000 an hlu theh hnuah date 24 Febuary 2010 ahkhan Naypyidaw ah ‘Chin state development’ nak ding thuhla reltlang khawmnak bawi upapawl thawn nikhat sung an nei.\nTuini ih thu kan dawn daan vek asile, mipi hrang ih a hnatuanak cu zamrangten’ pitlin suah lohli ding duhnak thawn thaisun date 4 March 2010 ah Laitlang hotu Bochouk Hung Ngai thawn Kalay Myo ah thurel tlangnak an nei bet ding. Culawngsiloin, ramsung bawiupa dang pawl khal phone thawn kan Laitlang thansohnak ding hrang thu pawl relpinak a nei rero lai a si.\nKan CT palai cun, ram sung hmun dangdang ih a feh suksonak ah nuam le nuam tlang, har le har tlang ti’n a innsangpa Daniel le a fapa Samuel Sim Thli Hran Thang in an thlun vivo tiah a sim. Tluangte ih hnatuan an theh thei a si ahcun hmaizarh sung ah US lam pan in an sung zaten’ an zam kirsal ding.\non March 4, 2010 at 3:01 am\nlungawi um ka ti …pi sapte ih tuahtuan nak pawl tla rak siar hin hna a ngam zet ih kan laitlang,kan miphun khal in tung ding vivo hram seh..Pathian in a tuahtuan nak ah tlawsuah pek vivo hram seh tiin thlaza ka cam,,,kawlram cozah in kan laithlang hrangih ralnam vekih an hman lo nak dingkhal in ka tlacam nak ah ka telh ring2\non March 4, 2010 at 1:03 pm\nKan Laimi ah hivek ih Miropi kan nei hi cu, PATHIAN THAWLSUAH RORI!\nAn sungza ih tumathami le LAIRAM tungding thangso terti si vivo hram seh!!\non March 5, 2010 at 9:32 am\nAh thah zet ko. Thil ti mi kan (start) tik ah ah rak tla ko, ah si nan ( the end) tian tha te inn kan theh ding tla ah ( character) hi keep on control ka tul zet. Kan lai mi hi, ah net thein thil ka tuah suih ah tul zet.\nLai mi hrang thil kan tuah tik ah, hmin kan nei bang tuk ing, kan nule pa Oo le nau inn si lo zong ing kan si hnak ang hamn thei ah si. cu ruang ah, ka control ah thiam kan tul. Mi hrang, thil kan tuah ih mi kan bom thei (finance)lam kan bom thei hih, kan mah oh personal bom mi ah si lo ti mi hih kan thei faing ah tul. mi pi ah um ruang ah, hih tih vek ih ngah mi leh cang suah thei mi ah si ti ki kan thein faing seh la hi ah thah zet\nduh sak tu\non March 6, 2010 at 4:09 am\nHi vek laimi ih kan neih hi cu a va ropi em, a sunglawi na sa.\nThu peh-par lo piin,\nKa tlun te ih ngan ve tu Salai Simon, Laica na ngan thiam maw?\nNa ngan thiam lo a si le mirang ca in ngan law law ko aw la kan thei\nthiam cio ko ding ka zum. Ziangah ti le mitam pi in kan siar khawm.\nNa laica ngan mi a fiang fai lo tuk.\nKan laimi tthanso nak hrang ah.\non March 8, 2010 at 11:26 pm\nKan tha a nau zik (kan kiangkap unau pawl hnakin thil kan ti theilo mawsi aw??!!) ti’h kan ruah laiah, Pi. Sap Te le pawlin in kan Chinram le Burma ram lawng silo, Leitlunpi theihin bawmnak thil tha tuahih an cangvai rero hi, kan hna a ngamin thazaang kan ngah zet.\nHivekih thil sunglawi tuah kan lakih kan neih laiah, ka tlun ciah Stevenih timi (amai’h tlun ciahih Simon tiaw pa) vek tla kan rak um ve lala. Calai ka thiam cu ka ti aw ngam ciahlo nan, ka hnakih besia sawn tla an rak um lai ti ka hmuhin, zir nasat kan ttul lai timi ka fiang sinsin.\nTaimak suahih caan rei nawn pekih ka siar hnu ah, Simonih rel duhmi khi ka thei zikzikin ka theiaw ih, fiang beet deuh lawlaw ka duh ruangah, amah Simon khi thusuh ka duh. ….\nSimon, na ca nganmi sungih personal bawmmi asilo, mipi kan um ruangah na timi ahkhin… asile, mipi cu kan um, adik, Laimi lak ihsin mi harsa khal tampi kan um ti cu nangmah khalin na nganmi vekin na theifiangih, Na personal maw nallo in maw bawm ve hnik hmen… Hiti’h mi thiltha tuahmi a iksik zawng maw, relsiat zawngih caan na hman rero hnak cun a thahnem zet sawn ding.\nKan ram le miphun hrangih thathnemnak kan tuah theilo hmanah, a siatsuahtu silo hram tum a tha. (+ve kan si theilo khalle 0 tal si tum aw)\nKan upa hnatuantu pawl thaazaang tal peekih kan khaisan peihlo ahcun, relsiat le iiksiik khal peihlo lawlaw sehla mi kan bang deuh sawn ding. Mi aa khal dai tei’h a um ahcun, mifimih siar an si an ti kha!!! Mi aa na si ka tinak si hlah khaw!!!\nNa Lungkimlonak a um le, groupah maw personal in maw in run ti thei. ka hmin cu BenHur asiih, tu ahhin Indiaram, New Delhi ah ka um. ka e-mail khal ka tarlan khi. Ka ph No. na duh asile, Delhiih um na theihmi pakhat khat hnenah dil awla, in theilo asile ka e-mail khalin in contact thei.\nV Thang says:\non March 9, 2010 at 9:59 am\nBen na ti dik lawlaw….na tawk bak ko,kha ti ding.\non March 9, 2010 at 12:16 pm\nHivek ih kanram le Miphun hrang mi cungcuang kan nei cu Khuanu khal\nin malza in sawm hleice in ka hmu…\nCun, Apar ih ca ngantu: Simon na nganmi a ti can(sullam+duhsan) ka fiang lo mi tam sawn lai.. Kan LAICA kutkaih te nasa tak in rak zingzoi theu aw!!\nBenHur na nganmi a thatuk adik fawn… Miphung duhdawttu ngai2 cun, a milesa cu in ta kan ta a si ti cu na nganmi ah a fiang lawlaw..


68 | VCTH\nHome » Cahram » 68\nBy vcth on July 17, 2013.\nMr. Luis cu kan bank ih analysis ṭuanvo neitu a si. Director pa in thu ṭhencetnak pawl a tuah hlan ah Mr. Luis in ziang hmuahhmuah zohfelnak (analysis) a tuah sak ringring a ṭul. Cui bank cazin pawl a zohfel lai ah cun Mathematics (tinchia) tampi a hmang nan report a ngan tik ah cu Math cu a hmang lem lo. Report a ngan mi pawl, zohfelnak le research a tuah mi pawl a ṭhatuk ih amah ih sinak ṭuanvo hi kan bank hrangah a thupi nasa.\nLuis cu khawitawk a feh khal le analysis le research tuah ringring mi a si. Voikhatah Super market pakhat kan feh ih, coffee kan in. Minung lut suak kha a zoh ih, nazi pakhat hrawng rei hnu-ah, himi market hi rei lo ah an sung thlang ding a ti. A sim vekin, rei lo ah an rak sung ngaingai.\nVoikhat ah hnaṭuannak thu thawn ramdang kan va feh. Cumi khua ih minung pawl ih sumleut (income) kha analysis a tuah cih. Ka va zingzoi tikah cun, Luis’h zumvek in a si ngaingai. Luis in ‘zin par ih a feh rero mi motor pawl zoh in analysis ka tuah mi si’ tin in ti.\nLuis cu mi nuam pakhat asi. A hnaṭuan leh a sumlut tla a ṭha nasa. Analysis lawng tuah a siih.. thu ṭhencettu ngaingai tla a silo ih, hnaṭuan ṭuankhung le bicih tuk pawl cu a si lem lo. Asinan, tuhrawng Luis ka zoh tikah a thin nuam lo hmel nasa. Capoh sim thei ringring mi pakhat a si nan, a ṭong mal nasa. Amah kan biak le tla thei lo vek, aa vek nawn, lungfim mumal loin in zoh rero men.\nNikhat hnaṭuan thu thawn a zungkhan ah ka va feh ih, ka suak zik te ah…Bizu sungih hmanbawng pakhat ka rak hmu. Cumi hmanbawng sungah mirangca in 68 timi te kha cahnah pakhat parah ngan in, hmanbong te a si. Ka zoh rero ih ka theithiam lo.\nKa khauruah a har rero timi kha Luis in a thei ih, to sal aw in ti. Cumi hnu in…….. Voikhatah hnaṭuan thuhla thawn India ah a va feh. Hotel pakhat ah a um. Nikhat ah Hotel sangkate ihsin lamzin a zoh rero laiah, nauhak pate pakhat, kutdawh pate pakhat kha a rak hmu. Amah daan ten analysis a tuah thlang. Voi zait a dil hnu ah paisa a hmu thei timi kha a zoh rero. A tam sawn cu nauhak pate kha, zoh hman an zoh lo. Nazi pakhat lai analysis a tuah hnuah a phi a ngah. A tlangpi thu in, voi 68 a dil hnu lawngah voikhat a ngah ti a si.\nHnaṭuan kan sut (apply) tikah voi 68 apply tuahhnu ah voikhat hrwng lawng interview in ko sehla ziang tluk in kan beidong pei. Hi kutdawh pa hi a thih tiang kumkhua in lamzin parah kutdawh a ṭuan ṭul ko ding. Himi thu a ruat ih a thin nuam lo nasa. Zohman ih ziang siar lo mi, zoh paih lo mi Kutdawh hnaṭuan hi kum 10 hrawng ṭuan sehla timi a raut tikah, a raut ngam lo.\nLuis in a fapa kha, kutdawh hnaṭuan nikhat hrawng va ṭuan hnik aw tin a fial. Zaanlam a fapa a rak thlung ih, a fapa in “kutdawh ka ṭuan tikah ka thinnuam lo bikmi cu ka rilrawng mi a silo. Minung kan si nan zohman mithmai ṭha pek lo, biak duh lo mi minung” ih kan can kha a na ka ti bik a ti.\nCui sin, Luis cu Hotel ṭha ah rawl a va ei nawn lo. Nunnom, zingkhan (Luxury) thil pawl a lei paih nawn lo. A feh ringringnak hmun cu mifarah pawl umnak lawng a si thlang. A cang thei tawk in a zoh khen. A man caan tinten mifarah pawl hnenah SAL, RIANTU vekin a va bawm.\nKa thei thiam zo. Mi farah pawl an duh mi hi, ci-al, ci-thlum, sangreu te lawng ngah duh mi an silo, minung pawlih upatnak, cohlannak te tla an duh ve timi Luis in a thei thiam zo. An hnen a va um caan ah, mifarah pawl kha minung an si vekin upatnak ngah ding a duh sak ve. Mifarah pawl an ṭul mi thil pawl kha a paisa in a lei sak. Mifarah pawl an hmang mi Pakan sia pawl kha a hlawn ih Pakan tha a lei sak. Mifrah pawl an it nak tangphah sia, fihnung ummi pawl kha a hlawn ih a thar a lei sak.\n“Mifarah pawl kha, a tuarpi ding, zawnruahnak nei pi ding” tin mi tampi in kan ti ringring. Asinan, Luis in cu mifarah pawl kha upat (respect) ding an si ti in theih ter. Mifarah pawl an ih ṭul mi cu duhdawtnak mithmai pante le minung an si ve ti upat peknak te a si. Himi ruahnak te hi nambat te pakhat in a rak ngah. Cumi nambat cu 68 a si. Nambat pawl ih thupitnak cu Luis in a rak ruat ringring mi si.\nA rak hman.\nCui nambat in a nunnak kha a thleng ṭheh.\nLee Chia Tung (Taiwanese) ih 68


Khah Falam Mino Hmanh An Um Kho Tilo Thantlang Ah Choi An I Tim Cang – The Chinlung Post\nFalam khawpi ih Falam Mino pawlkom cun Mai Sui Hlei Tial ih sungte pawl cu Thantlang ah feh in topinak an neih ding thu an than ih topinak ah sumpai ih tel ve duh hrang caan an ong hrih. Tui zarh zarhpi ni October 11 tiang topitnak ih tel duh hrang caan on a si ih ramsung ramleng Falam Mino zokhal tel theih a si thu an tarlan.\nFalam Mino Pawlkom ih thuthanmi cu “Insungsang nuntu khawsaknak hrang ruat in Malaysia ih hna va tuantu kan Chin fala Mai Sui Hlei Tial in a duhdawtmi le a seherh zetmi innsungsang,sungkhat unau le thianrual tha pawl tanta in mual a liamnak parah a tantakmi innsungsang pawl thawn kan lai nunphung ten thlanmual lamih thlahawknak nei thei lohli loin lamzin kap ah mitthli thawn caan an rak hmanmi parah Falam Mino Pawlkom, Falam cun’ kan thinlung takin kan tuarpi ve a si.\n“Kan naunu le a innsang ih an tuarmi mangbang vansangnak le mitthli tlaknak hnem ve dingin Falam Mino Pawlkom, Falam cun Laimi pawl in “Khuahar innsang thlakung zawnnak kan neih theu vekin” tuarpinak langternak hrang sumpai te thawn va lengin va hnem ve kan tum. Falam tesinfa zaten Mai Sui Hlei Tial le a innsang ih tuarnak hi kan topi duh ve cio ding ti ih ruahnak kan neih ruangah Falam Mino Pawlkom, Falam (FMP,Falam) cun thaisun ihsin tui’zarh zarhpi ni tiang Mai Sui Hlei Tial le a seherh zetmi a innsang pawl ih tuarnak parah hnemnak a pek duhtu pawl hnen ihsin tuarpinak sumpai cohlang in\nThantlang lamah tuarpinak pek dingin ruahmannak kan nei, Cui’ a si ruangah Falam khua sung le hmun dangdang ih a ummi Falam tesinfa pawl lak ihsin tuarpinak pek a duhtu pawl cun hi capi ih tarlangmi FMP, Falam Office Board pawl hnenah pehtlaih in mah le ti theitawk cio suah ih tuarpinak rak pek ve cio dingah Falam Mino Pawlkom, Falam in kan lo sawm.Hminsin: Thuhla fiangfai thei duhtu cun FMP,Falam Office Board pawl hnenah pehtlaih ding a si. Sumpai pekhlannak nei kan duh asile FMP, Falam Sumkil Mai Fibi Ni Nuam Thluai hnenah pehtlaih in pekhlannak nei ding a si.\nMai Sui Hlei Tial tuarpinak hrangih tuahmi fund hawltu pawl hnenah pehtlaih in pekhlannak nei ding kan si,” tiah an tarlang. Falam Mino Pawlkom cun Mai Sui Hlei Tial ruak thu ah dinak umseh tiin ca an rak suah zo ih pawlkom dang bangin diknak hrang tanla rero khal an si.\nPehtlaih duh hrang Hotu Salai Biak Lian Sang ( Ph:09400305427 ), Hotu sang Salai C.Dik Thang ( ph:09440945101 ),Sungtuan Salai Lal Than Pui ( ph:09265941424 ) le Sumkil Fibi Ni Nua Thluai ( ph:09257438944 ) pawl cu biak theih an si.


Mandalay Ramsung Ah Nauhak Kum 5 Mi An Pawngsual Ih A Thi – Meifar\nRampi buai laiah hivek thuthang theih bet cu a poi tuk. Mandalay, Mogok ah nunau nauhak kum 5 mi an pawngsual ih a thih thu DVB thuthang ah an tarlang.\nMin Tada veng sungih um nauhak kum 5 mi cu a hlo ruangah a nulepa in palik sakhan ah mihlo thubuai an va thehlut, hringtu a nu hi a hnaset. Cutin an hawl rero hnu August 27 zanlam nazi 2:00 hrawngah paa hawl pawlin thicia in thlanmual kiangah an hmu, ramlak ah taklawng in an sar ih a lu/hmai ah hliamhma nasa zet a tuar.\nMogok siizung ah zohdiknak an nei ih sibawi in an pawngsual hnuah a lu ih an vuaknak hliamhma ruangah a thi tin a nenhnget. Pawngsualtu khal an kai ngah zo ih an innkiang ih um mipa ritheihsii tham ṭheu a si.\nTualsung mi pakhat in “Nauhak hruaitu cu an innkiang ih um a si, nauhak cu paisa 700 a pe ih hmun dangah a hruai. Vengsung mipi pawlin riitheih sii a tham ṭheu an ti, vengsung ih ara umnak khal thlakhat hrawng lawng a si lai” a ti.\nNauhak a hruai lai cu mi ṭhenkhat in an rak hmu ih cutin an theisuak. “Nauhak cu lungto in a sut, a hmai khalah hliamhma nasa zet a tuar. Nauhak pawngsualtu cu minung pathum kan si a ti, vengsung mipi pawlin an vuak, an velh ciamco hnuah palik hnenah an hlan” a ti.\nPalik pawlin zopawl an tel ti zingzoinak an nei rero lai, tualsung mipi pawlin an kaihmi pa cu riitheih sii tham ṭheu a si ih thawngtla suak a si an ti.\nKalaymyo, Tinthar Khua Ih CDM Tuahtu Inn An Urkang Ih Inndang Khal A Kangkai Vivo